Endometriosis-a, zein da tratamendu egokia?\nProfesionalek bataz-beste 8 urte igarotzen dituzte endometriosis gaixotasuna diagnostikatzen. Adituek susmoaren garrantzia azpimarratu dute diagnostikoaren giltzarri gisa.\nEz da lehen aldia, endometriosis izeneko gaixotasunaren inguruan gure blogean hitz egiten duguna. Gaur egun arte ia ezezaguna izan den arren, gaixotasun kroniko honek adin ugalkorrean dauden emakumeen %15ri eragiten dio. Ondorioz, gero eta gehiago dira gaixotasun honen diagnostiko, prebentzio eta tratamendua aztertzen dituzten ikerketak.\nZer da Endometriosis-a?\nInflamazio gaixotasun kroniko hau endometrioko ehuna uterotik kanpo agertzea da, hala ere, hautematea ez da erraza. Hau baieztatzen duen datu esanguratsu bat: ginekologo adituek bataz-beste 8 urte behar izaten dituzte gaixotasuna diagnostikatzeko. Zergatik hainbeste denbora?\nGaixotasun honek eragiten dituen sintomak zenbaitetan nahasgarriak izan daitezke. Sintomarik ohikoena mina izaten da, normalean hilekoarekin batera, baina horrek ez du bermatzen beti horrela denik. Bigarren sintoma nagusia antzutasuna da, hau da, haurdunaldia lortzeko ezintasuna. Maiztasun handiarekin haurdun gelditzeko arazoak direla eta laguntza bidezko ugalketa zentroetara etortzen diren emakumeei gaixotasun hau diagnostikatzen zaie. Hala ere, endometriosis-a sintomarik gabekoa ere izan daiteke, hautemanezina, alegia.\nTestuinguru honetan, gaixotasunaren diagnostikoak gero eta indar gehiago hartu du ikerketaren esparruan. Bide honetan, emakumearen osasunaren zaintzan lan egiten duten profesionalentzat, sintomen susmoa eta azterketa ginekologikoak aliatu onenak omen dira horrelako kasuak detektatzeko. Aurrerapauso guzti hauen helburua, gaixotasuna pairatzen duten emakumeen %15ri erantzun bat ematea da, izan ere, gaixotasun honek euren bizitza kalitatean eragin zuzena du.\nTratamenduan egin diren aurrerapenak\nEstatu mailan, Endometriosi gaixotasunaren diagnostiko eta tratamenduari dagokionez gauzatu den ekintza-lerrorik esanguratsuena Aragoien eman da. Bertan hainbat puntako ospitalek bat egiten dute bertako adituen esperientzia eta jakintzak batuz, era koordinatuan, proiektu bateratu bat aurrera eramanez. Ekimenak 3 helburu nagusi ditu:\nMediku orokorrei, ginekologoei eta emaginei zuzendutako prestakuntza programa bat eratzea.\nJokabide protokolo bateratu bat garatzea.\nTratamenduak partekatzea eta prozedura bateratu bat lortzea.\nLehen trebakuntza saioa otsailean izan zen eta, IVF-n Ginekologia eta Laguntza Bidezko Ugalketaren inguruko puntako tekniken berri izateko dugun filosofiari jarraituz, Estefanía Rodríguez Dk., taldeko ginekologoa, bertan izan zen.\nProgramak gaixotasun honen diagnostiko eta tratamenduaren inguruko azken joerak izan zituen oinarri, bertan aipatu zein diagnostikoan gaixotasunaren aldeko susmoak duen garrantzia. Estefaní Rodríguezek adierazi duen bezala, diagnostiko egokia ezinbestekoa da gaixotasun hau pairatzen duten emakumeei laguntzeko eta, azken urteotan ildo honetatik egon diren aurrerapenak funtsezkoak izan dira. Honez gain, hainbat adituk ekografia bidez detektatu daitezkeen seinale edota keinu berriak aurkeztu zituzten, batez ere endometriosis sakoneko kasuetan.\nBigarren fokua tratamenduan zentratu zen. Duela urte gutxira arte, endometriosis gaixotasunarekin diagnostikatzen ziren emakumeei ebakuntzaz tratatzen zitzaien. Hala ere, gaur egungo profesionalek, hasieran, tratamendu medikoen aldeko apustua egiten dute, hain agresiboak ez direnak, alegia, besteak beste, analgesiko, antisorgailu edota hormona bidezko zein hormonarik gabeko tratamenduak. Hauek emakumeen sintomatologia aztertzen laguntzen dute, ondoren garapena aztertu eta emaitzaren arabera erabaki egokiagoak hartzeko asmoz. Adierazpen hau Valentzia eta Madrilgo kirurgialari adituek baieztatu zuten. Beraiek aholku kirurgiko egoki baten garrantzia azpimarratu zuten, mediku tratamenduari erantzuten ez dioten emakumeen kasuetan edota gaixotasunak beste organoetan eragin duenean gomendatuz.\n⇐ La endometriosis, ¿cómo tratarla? Hablando sobre preservación de la fertilidad en el XIII Congreso de ANACER ⇒


Iruñeko elkarbizitzan atzerakada salatu du EH Bilduk - Iruñea - euskalerriairratia.eus\nIruñeko elkarbizitzan atzerakada salatu du EH Bilduk\nEuskalerria Irratia 2019-07-04 14:07\nEnrique Maiaren agintaldiaren lehendabiziko 15 egunetan, atzeraldia datorrela argi geratu da. Halaxe adierazi du Joseba Asiron, EH Bilduko udal bozeramaleak, Sanferminen aurreko prentsaurrekoan. Elkarbizitzan izan daitezkeen ondorioekin kezkatuta da Asiron, Txupinazoan banderak sartzeko debekua ezartzen zuen udal bandoa adibidetzat hartuz.\n"Duela lau urte, Sanferminen inguruan eta batez ere txupinazoan gertatzen ziren eraso sexistak eta haien irudiak ekiditeko neurriak hartu genituen" adierazi du Joseba Asironek, "oraingo udal gobernu taldeak aldiz, baliabideak ikurriñak debekatu eta adierazpen askatasuna murrizteko jarriko ditu, hortxe dago aldea".\nSanferminez haratago, Corpus Cristiren prozesioan 2.000 euro gastatu, kotxeek hirian toki gutxiago izateko amabilizazio planak bertan behera uztea edo ta Catalina Foix-en kale izena kentzea, Navarra Sumaren gobernu ereduaren adibide moduan jarri ditu Asironek, emandako aurrerapauso guztiak atzera botatzearenak.\nSanferminetarako elkarbizitzarako deia egin du EH Bilduko zinegotziak, Iruindar eta bisitari guztiek jaiak askatasunez bizitzeko auekra izan dezaten.


Eibarrek badauka ametsen fabrika! | Zizurko Gazte Asanblada\nEibarrek badauka ametsen fabrika!\n2011/08/24 zizurkoga\tIruzkin bat utzi\nEibarko Gazte Asanbladaren oharra:\nGaurtik, Eibar apur bat alaiagoa eta koloretsuagoa da, Gazte Asanbladak Iparragirre kalian dagoen Cadenas Iris fabrika zahar eta abandonatua okupatu du. Asmoa argia da, grisa kolorez bete eta eibartar orori aginte bariko gune askea eskaintzea. Gaztetxeak norberak dituen trebeziak eta ahalmenak besteenekin batu eta modu kolektiboan gure bizitza sozialean, politikoan zein kulturalean faltan botatzen ditugun ekarpenak eta harremanak garatzeko aukera ematen duela sinesten dugu. Gune autogestionatua nahi dugu, denon lekua izango dena eta eskaintza kultural anitza emango digun toki askea. Eibartarron, eta nola ez, auzokideen artean poztasuna eta alaitasuna zabalduko duen gunea da lortu nahi duguna, beraz, errespetuan eta elkarbizitzan oinarritutako gunea izango da gaztetxea.\nInfo + gara.net\nPrevious PostEHko gaztetxeetatik bizikleta martxa egiten ari diren lagunen bisita izan genuenNext PostPintadas fascistas en Zizur y en la vivienda familiar de Eder Ariz


Ile apaindegi zerbitzua martxan - Berriak - Ikaztegieta\nKaltetuko pertsonen eskubideak\nIle apaindegi zerbitzua martxan\nLarraitz Alonso herritarrak ileapaindegi zerbitzua jarri du abian Kiroldegiaren atzealdean dago ile apaindegia, lehen haur eskola zegoen lekuan. Astearte eta ostegunetan egongo da irekita\nIkaztegietan ile apaindegia jarri da martxan, eta bertako arduraduna Larraitz Alonso herritarra da. «Aurreko asteko astelehen arratsaldean egin genuen inaugurazioa, eta luntx moduko bat egin genuen. Jendeari ile apaindegia erakusteko eta ordutegiak-eta azaltzeko izan zen, eta gero asteartean dagoeneko lanean hasi nintzen», esan du Alonsok. Lehenengo astea betea izan du. «Buzoneo bat egin zen aurretik eta jendea segituan jarri zen martxan orduak hartzeko».\nKiroldegiaren atzealdean dago ile apaindegia, lehen haur eskola zegoen lekuan. Astearte eta ostegunetan egongo da irekita, eta ordutegia goizetik arratsaldera izango da, eguerdian itxi gabe. «Ile apaindegietako ohiko zerbitzuetatik aparte, depilazioa eskaintzen da, eta denborarekin ere laserra ekartzeko asmoa dago», esan du Alonsok. «Kolorea, mozketa, tratamendua, eta aholkularitza ere ematen da, jendeak nola landu behar duen ilea azaltzeko». Zerbitzua herritar guztiei zuzenduta dago, bai emakumezkoak, bai gizonezkoak, eta baita haurrentzat ere.\nHaur txoko bat ere jarri du Alonsok. Baliarrainen ere aritzen da lanean, udalak jarritako lokal batean, eta konturatu da horrelako herri txiki batean garrantzitsua dela haurrek bere txokoa izatea. «Askotan gurasoek ez dute haurrak norbaitekin uzteko aukerarik, eta ile apaindegira etortzen dira lasaitasun guztiarekin. Beraiei ilea mozten diedan bitartean, haurrak beraien txokoan egoten dira». Bestalde, Alonsok ere ikusi du haurrak ilea moztera joaten direnean, askotan ez dutela nahi apain-mahaiaren aurrean geldirik egotea. «Orduan, beraien txokora joaten naiz eta margotzen ari direnean-eta mozten diet ilea. Eta askotan horrela lasaiago daude. Haurrak garrantzitsuak dira ile apaindegi batean, beraien denbora behar dute eta».\nHerrikoa izateak ere ematen ditu abantailak horrelako zerbitzua martxan jartzean. «Azkenean ezaguna izateak ere laguntzen du», esan du Alonsok. «Herriarekiko maitasun hori ere banuen, eta nahi nuen horrelako leku bat jarri bertan». Ikaztegietan herritar batek ile apaindegia izan zuen, eta emakume bat ere aritu zen ilea mozten, baina aspaldi ez zegoen herrian bertan zerbitzua. Alonsok Baliarrainen orain urte gutxi jarri zuen ile apaindegi zerbitzua. «Oso harrera ona izan du, eta gustura nago bertan».\nBai Baliarrainen eta bai Ikaztegietan ere ile apaindegia izatea ezberdina dela dio Alonsok, herri handi batekin alderatuz. «Batetik, ingurunea. Bestetik, beste lasaitasun bat dago. Nik neronek sumatzen dudana eta gero jendeak esaten duena. Askotan umeak bakarrik datoz ile apaindegira. Lasaitasun handia da bai lanerako eta baita bezeroentzat ere». Alonsok gaineratu duenez, «ez duzu trena edo kotxea hartu behar, eta hori ere bizi kalitatea da. Beti ordulariaren menpe gabiltza, eta herritik ez mugitze horrek ere beste lasaitasun bat ematen dizu».\nBakarne Otegi alkateak azaldu duenez, herritarrek eskatutako zerbitzua izan da ile apaindegiarena. «Legealdiaren hasieran udalean sartu ginenean, mahai gainean zegoen gai bat zen. Herritarren eskaerak jarraitzen zuen eta aurrera eraman dugu».\nAurretik haur eskola zegoen bertan, eta eskolara lekualdatzean, lokala hutsik geratu zen. «Irisgarritasun aldetik leku egokia da, eta lasaia, eta ikusi zen egokia zela ile apaindegia jartzeko», esan du Otegik. Hitzarmena bi urterako sinatu da, eta luzagarria da. Udalak lokala jarri du eta Alonso arduratu da hornitzeaz.\nOtegik gaineratu duenez, «gero eta zerbitzu gehiago izan herrian, orduan eta herri biziagoa izaten da. Herritarrentzat edozein zerbitzu herrian bertan izatea oso garrantzitsua da».\nIkaztegietako udala - Tel. 943 653329


Hanketan barizeak - zer den, nolakoa den, nola tratatu | Gune ofiziala Variconis\nZer da barixak hanketan\nHanketako barizeak gaixotasun desatsegin eta ohikoenetakoak dira. Gaixotasun honek ondoeza handia sor dezake, zirkulazio organoak kaltetu eta hankek bere edertasun naturala kendu dezakete.\nErabat armatuta egoteko eta urte askotan osasuna mantentzeko, garrantzitsua da barizeei buruz dena jakitea.\nBarizeak (barizeak) 30-40 urte bete dituen sexu justuko hirugarren ordezkari bakoitzaren zain daude. Gutxiago, gaixotasuna gizonen eta nerabeengan gertatzen da.\nHanketako zainek balbula bereziak dituzte. Haien laguntzarekin, odola bakarrik igarotzen danorabide bat (gora). . . Balbula horiek huts egiteak eragingo duodolak beherantz joateko aukera du (norabide normalaren aurkako noranzkoan), eta horrek bere irteera eragozten du.\nUrteak joan ahala, ontziek tonua galtzen dute, hauskorragoak bihurtzen dira, venous-balbulek odola modu eraginkorrean destilatzeko gaitasuna galtzen dute. Ondorioz, gorputzean zehar odol-fluxua eten egiten da. Venosa sare eta asterisko sotilen agerpena barizeen garapenaren lehen seinale bihurtzen da.\nGainera, hanketako zainen hedapen venosa aurrera doa. Zainek tamaina handitzen dute, puztu egiten dira, tonu urdin urdin ez osasuntsua eskuratzen dute. Sarritan su hartu eta lehertu egiten dira eta ondoeza, mina eta erretzea eragiten dituzte. Formazio baskularrak lokalizatzeko leku arrunta fosla poplitealean eta haren ondoko guneetan dago.\nBeheko gorputz-adarrez gain, gorputzeko beste gune batzuek gaixotasuna jasaten dute:\nesku zati desberdinak;\npelbisa txikiaren zainak;\ntripa eta genitalak\nAskotan, VRW garaian, emakumeak lotsatuta daude soinekoak eta gonak eramateaz, gizonezkoen arropa estiloari lehentasuna ematera behartuta daude.\nDatu interesgarria!"Barizeak" terminoa latinetik dator. Varix hitza "nodo" gisa itzulita dago. Gaixotasuna nodo baskularren eraketa ezaugarriekin batera dator.\nBarizeak zerk eragiten duen: zergatiak\nAskok esamoldea ezagutzen dute: mugimendua bizitza da. Gaixotasun venosoen kasua da. Zerk eragiten du barixak hanketan? Bizimodu sedentarioa da bere lehen arrazoia. . . . Jarduera egokirik ez izateak negatiboki eragiten du odol hodien egoeran.Odolaren zirkulazioa okertzen da, odolaren geldialdia gertatzen da eta lehen armiarma sare baskularra agertzen da.\nHanken etengabeko estresaren kasuan, gaixotasuna izateko arriskua ere handitzen da. Zutik jarrita egoteak beheko gorputz-adarretan presio neurrigabea eragiten du eta odola gelditzen da horietan.\nBizimodu sedentarioa ez da hain kaltegarria- Odol hodiak ahultzen laguntzen du eta, ondorioz, barizearen sintomak agertzen dira. Beheko muturretako barizeen arrazoiak banakakoak dira.\nestres kronikoa eta lan sedentarioa;\nalkoholaren gehiegikeria, dieta ez osasungarria eta gehiegizko pisua;\narropa estua eta oinetakoak takoi altuekin eguneroko jantzita;\nantisorgailu hormonalak hartzea;\nemakumearen gorputzean aldaketak menopausian zehar edo umea jaiotzean.\nGizonengan patologia baskularra agertzearen arrazoia jarduera fisiko handia, gehiegizko kirolak, saunetara eta bainuetara gehiegizko bisitak izan daitezke.\nVRVren garapenaren zantzu asko daude.Arreta jarri behar duzun lehenengo gauza hanketan mina agertzea da.Hau da lehen esnatzeko deia. "Barizeak" diagnostikoa baieztatzen da agerpen hauek egonez gero:\nontzi-kokalekuetan mina sentsazio pultsakorrak;\nhankako muskuluen sentsazio erretzea eta gaueko karranpak maiz;\nzutik zaudela nekatuta sentitzea;\nEgunaren amaieran "zurrumurrua" hanketan\nSendatzaile tradizionalek arrazoi psikologikoak gehitzen dizkiete gaixotasunaren ohiko arrazoiei. Haien ustez, pertsona baten barne egoerak eragin handia du gaixotasunaren garapenean edo eusteetan.\nHanketako barizeak ezin nabarmenago garatzen dira. Lehen lesioak belauneko artikulazioaren atzeko eskualdean agertzen dira gehienetan.(fosa poplitealean) eta hanken aldameneko guneetan. Sare baskularrak eta edema askotan ez dira kontuan hartzen. Adierazpen hutsal horiek zirkulazio baskularra urratzearen hasierako seinale bihurtzen dira.\nTratamendua alde batera utzita, ultzera trofikoak, tronboflebitisak, barizeetako odoljarioak, giharren deformazioa eta larruazaleko aldaketa atzeraezinak garatzea posible da. Ondorio arriskutsuenak gangrenea garatzeko arriskua edo odol koagulua bereizteko arriskutzat jotzen dira, eta horrek naturalki heriotza eragiten du.\nGarrantzitsua da jakitea!VRVren fase aurreratua askotan ez da sendagaiekin eta folk erremedioak tratatzeko gai izaten, beraz, nahitaezko esku-hartze kirurgikoa eskatzen du.\nNola garatzen dira barizeak?\nGaixotasuna azkarra da, garatzen da eta nahiko azkar aurrera egiten du. Oinaren barizeak barize "oso" baten hasiera bihurtzen da.Venous gutxiegitasuna sistemikoa da, bere adierazpen ezaugarriak gorputzeko hainbat ataletan ikusten dira, hemorroideak eta gaixotasunaren beste seinale batzuekin batera bizi daitezke.\nHonako nazioarteko sailkapenari CEAP (Etiology Clinical Anatomy Pathology) deritzo.\nFlebologoek VRVren 6 etapa bereizten dituzte:\nLehen etapagaixotasunaren garapenaren hasierako fasea irudikatzen du. Egun horretan amaieran nekea, astuntasuna eta beheko muturreko hantura handitzen dira, ahulki adierazitako sare baskularra garatuz. Batzuetan, etapa honetan ere, txahaletan karranpak sumatzen dira.\nKapilarrak (ontzi txikiak) zabaltzen dira lehenik, gero arazoa kosmetikoa izateari uzten zaio eta epeak berak urtebete baino gehiago iraun dezake.\nBigarren etapaondoeza nabaria sortzen laguntzen du. Hanketan eta sare baskularreko zain handituak oso argi ikusten dira, eta hantura eta sentsazio mingarriak gero eta biziagoak dira. Venous balbulek funtzioa betetzeko gaitasuna galtzen dute. Gaixotasunaren garapenaren bigarren faseak osasun-laguntza kualifikatua behar du.\nHirugarren etapamina etengabe egotea, hantura larria eta beheko muturreko karranpak dituena. Hanketako zainak dilatatuta daude eta edemak ezinezkoa du erosotasun berdinarekin oinetakoak eramatea. Sintoma horiek jarduera fisiko biziaren ondorioz edo alderantziz agertzen dira, mugikortasun mugatu luze baten ondoren.\nLaugarren etapalarruazalean metabolismoa asaldatzen bada diagnostikatzen da. Harekin, azala orban marroi-marroiekin estaltzen da, batez ere orkatilan kokatuta. Larruazalaren pigmentazioaren eremua trinkoagoa da, geroago ultzera trofikoak sortzen dira bertan. Odol koaguluen mehatxuarekin, gaixoa agertzen daberehalako esku-hartze kirurgikoa.\nLehen lau etapen deskribapenak RPVren garapenaren argazki osoa lortzen laguntzen du.\nBosgarren etapaultzera trofikoen tratamendua egin ondoren sortu diren orbain keloideen presentziak zehazten du. Askotan, zauria leku berean irekitzen da berriro.\nSeigarren etapahorrek dakar zehazki (ultzera irekia). Kasu honetan, premiazko ebakuntza egin beharra dago, larruazala txertatzea maiz egiten da.\nBarizeak zer den eta nola tratatu buruzko informazioa edukita, konfiantzari aurre egin diezaiokezu etsai maltzurrari. Medikuntza erakunde batekin garaiz harremanetan jartzen bazara, espezialista kualifikatu batek lagunduko du arazoa konpontzen. Tratamenduaren ikuspegia banakoa da beti.\nHasierako fasean, bizimodu aldaketarekin aurrera egin dezakezu, eta horrek gaixotasuna garatzea ekarri zuen. Beno gutxiegitasunaren seinale nabarmenekin, terapia konplexua behar da botika sistemikoak, tokiko agenteak eta fisioterapia izendatuz.\nMedikuntza tradizionaleko errezetak erabiltzeak abantaila ugari ekar ditzake, baina medikuaren nahitaezko baimena behar du.


Herri gisa ditugun gizarte erronka konplexuei ikuspegi berriarekin aurre egiteko sortu da Arantzazulab — Berbia\nArantzazuko Gizarte Berrikuntza Laborategiaren aurkezpen ekitaldia egin zen atzo Gandiaga Topagunean\nArantzazu Gaur Fundazioak sustatuta sortu da laborategia, eta eraldaketa sozialera bideraturiko ikerketa, esperimentazioa eta sozializazioa egiten ditu lau eremu nagusi hauetan: trantsizio ekologikoa, lana, elkarbizitza eta ongizatea. Agenda publikoaren eta etorkizuneko erronken inguruan hausnartzeko eta esperimentatzeko gunea izan nahi du Arantzazulab-ek, Naiara Goiak, Arantzazulab-eko zuzendariak azaldu zuenez.\nGizarte justuagoa, kohesionatuagoa, lehiakorragoa eta gizatiarragoa lortzeko, Arantzazu erreferentziazko berrikuntza nodo eta herritarren topagune bihurtzea du helburu proiektuak, printzipio eta balio jakin batzuetan oinarrituta, hala nola, herrigintza, garapen komunitarioa, lankidetzazko gobernantza. Izaera komunitario hori bereziki azpimarratu zuen Markel Olano Ahaldun Nagusiak atzoko aurkezpenean.\nArantzazuk betidanik izan duen erreferentzialtasuna aipatu zuten hizlariek eta aurrerantzean ere hala jarraitu dezan egin dela Gizarte Berrikuntza Laborategia sortzearen aldeko apustua. Etorkizuneko erronkei aurre egin ahal izateko sinergiak batzearen ondorio da Arantzazulab Izaro Elorza alkatearen hitzetan, eta orain, gizarteari, balio erantsi moduan itzuliko zaiola gaineratu zuen.\nArantzazulab-ek eragile askoren lankidetzarako prestutasuna eta elkarlana ditu oinarri. Erronka konplexuek erantzun konplexuak eskatzen dituztenez etengabeko ikasketa aktiboa sustatuko du eta nazioarteko sareak sortuko ditu. Hain zuzen ere, laborategiak lau ardatz estrategiko dituela aurreratu zen atzoko aurkezpenean: garapen komunitarioa; saretzea eta elkarlana; ikerketa, formakuntza eta sozializazioa; eta irekiera eta nazioartekotzea.


Galdakao euskal kulturaren plaza bilakatuko da abenduaren 14tik 20ra - KULTUR SHAREA\nEgitasmoaren helburu nagusiak dira, besteak beste, Euskal Herriko kultur proiektu aurrerazaleak Sormene plazara gonbidatzea, herrialde guztietako euskaldunak euskarazko kulturara erakartzea, kulturaren zaleak sortzea eta sustatzea eta euskal kulturaren transmisioa bermatuko duen espazioa prestatzea.\nAbenduaren 14tik 20ra bitartean, Galdakaok Durangori lekukoa hartu eta Euskal Herriko hainbat sortzaileren plaza bilakatuko da, Sormene proiektuaren bidez. Geuria Hego Uribe eskualdeko komunikabideak jakitera eman duenez, iazko irailean hasitako hausnarketa prozesu baten ondorioz sortu da proiektua, “urteak aurrera joan ahala, kultura erdigune duen plaza moldatu du Galdakaok. Iaz hasi zen azken pausoa ematen: azokaren formatu tradizionala bertan behera uzteko erabakia hartu zuen Udalak eta bestelako proposamen bat lantzeari ekin zion”.\nSormene kulturaren sormen arloko egitasmo berritzaileen plaza izateko jaio da, eta bertan, euskarazko kultur adierazpideak aintzat hartuko dira: literatura, musika, bertsolaritza, antzerkia, ikus-entzunezkoak, dantza, arte plastikoak… Betiere emakumezko sortzaile euskaldunen lanak nabarmenduz, gaur egun dagoen hutsunea betetzeko.\nEgitasmo berri honetarako bost helburu nagusi zehaztu dira: Euskal Herriko kultur proiektu aurrerazaleak Sormene plazara gonbidatzea, herrialde guztietako euskaldunak euskarazko kulturara erakartzea, kulturaren zaleak sortzea eta sustatzea, sortzaileak izango diren zaleak adoretzea eta trebatzea, eta azkenik, euskal kulturaren transmisioa bermatuko duen espazioa prestatzea.\nAstebeteko egitaraua gauzatu ahal izateko Sormenek bi plaza izango ditu: Galdakaoko Torrezabal kultur etxea modu presentzialean parte hartzeko, eta bestetik, plaza birtuala sormene.eus webgunearen bidez. Torrezabal etxeko kokapena baliatzeaz gainera, antolatzaileek Galdakaoko ikastetxeetan landuko dute Sormene egitaraua: ekitaldien edukiak, plazako solasaldiak, sortzaileen emanaldiak, argitalpenak eta obrak.\nElkarlanetik proposatu, eztabaidatu, adostu eta gauzatuko dira Sormene plaza osatuko duten ekintzak.\nTags: euskal kulturaren transmisioa, Galdakao, Sormene, Sormene plaza\nIratxe Fresnedak migratzaileei buruzko dokumentala bultzatzeko ‘crowdfunding’ kanpaina abiatu du\n[BIDEOA] Pauline eta Juliette bikoak ‘Veloma’ izeneko diskoa kaleratu du


«Zuri-beltzarekin ikasi nuen zinema maitatzen, eta oso ederra zela jabetu nintzen» | Kultura | Berria\n«Zuri-beltzarekin ikasi nuen zinema maitatzen, eta oso ederra zela jabetu nintzen»\nArturo Ripsteinek zuri-beltzean filmatu du 'Las razones del corazón', 'Madame Bovary'-ren bertsio gaurkotua\nArturo Ripstein zuzendaria, Las razones del corazón filmeko taldearekin, atzo, pelikularen emanaldiaren ostean, Donostian. GARI GARAIALDE / ARGAZKI PRESS\nA. Sarasola -\n«Bihotzak baditu arrazoiak ulertzen ez dituen arrazoiak». Esaldi horrekin eman dio hasiera Arturo Ripsteinek Las razones del corazón filmari, ondoren datorrena iragartzeko. Eta ondoren datorrena maitasun gaizbera eta obsesibo baten kontakizuna da, Madame Bovary eleberri klasikoaren gaurkotze berezi bat. Zuri-beltzean filmatu du lana zuzendari mexikarrak. «Nire belaunaldiko zuzendariei galdetzen bazaie zeintzuk diren beren hamar film gogokoenak, litekeena da zortzi zuri-beltzean izatea. Zuri-beltzarekin ikasi nuen zinema maitatzen, eta oso ederra zela jabetu nintzen».\nIdeia horretan sakondu zuen pelikula eman osteko agerraldian. «Errealitateak ez du egiturarik, beraz, fikzioan errealitate zatiak hartu, egokitu eta zentzua eman behar diezu. Egitura hori zuri-beltzak determinatzen badu, fikzioaren errealitatea zehatzagoa da orduan». Picassoren aipu bat ekarri zuen gogora, bere hautua indartzeko. «Behin irakurri nion koloreak ahuldu egiten duela, eta Picassok hori esan bazuen, koloreak ahuldu egiten du». Protagonistaren ezinegona eta bakardadea islatzeko ere egokia da, Ripsteinen ustez. Maitaleak erlazioa eten ostean, larritasun betean bizi da Emilia. Bera da lanaren ardatza ezinbestean; haren bakarrizketek edo beste pertsonaiekin —alaba, maitalea, senarra, bizilaguna...— dituen duetoek eusten dute filmaren egitura. «Protagonistari disekzioa egin nahi nion, bihotza ireki, eta, horretarako, bisturi moduan erabili ditut biren arteko elkarrizketak».\nRipsteinek Paz Alicia Garciadiegori eskatu zion gidoia idazteko. Hark 16 urterekin irakurri zuen nobela, baina berriro ez irakurtzeko eskatu zion zuzendariak, oroitzen zuen horretatik idazteko. Gidoilariaren hitzetan, lehen unetik pentsatu zuen protagonista etxe baten barruan egongo zela une oro, ez zuela «kalea zapaldu ere egingo», haren larritasuna areagotzeko. «Klaustrofobia eta klaustrofilia arnasten ziren bertan; eraikinak hiru astez besarkatu eta ito gintuen». Nobela oso gogoko izan zuen, baina pertsonaia «inozoa» iruditu zitzaion. «Tontakeria guztiak kendu nahi izan nizkion Bovary andre horri, eta emakume arrunt baten eguneroko errealitatearen larritasunaren parean jarri».\n«Erraietatik» lan egitea\nArcelia Ramirez aktorea aukeratu zuen protagonistaren rolerako. «Filmaketan oso agindu zehatzak eman zizkigun, mugak oso argi jarri zituen», Ramirezen hitzetan. «Amarrurik gabe jarduteko eskatu zigun, erraietatik lan egiteko», gehitu zuen Plutarco Hazak, senarrarena egin duenak. «Testuak partituren modura idatzita daude, oso musikalak dira, eta Arturo orkestrako zuzendaria da, oso zehatza», Ramirezen ustez.\nDiru askorik ez da behar halako film bat egiteko, Ripsteinen arabera. «Zuzendari baten jenioa honetan datza: talde on batez inguratzea eta egiten dakiten hori egiten uztea. Batzuetan buruan duzunaren eta emaitzaren artean amildegi bat dago, eta kasu honetan amildegi hori oso estua da».\nSari asko irabazi ditu zinemagileak, eta denak Mexikoko Unibertsitatean ditu, hiru izan ezik: bi Urrezko Maskor eta Zilarrezko Maskor bat etxean ditu gordeta. Beste bat lor dezake gaur.


Mondrate izan da derbiko garaile - Eskoriatza - Goiena.eus\nMondrate izan da derbiko garaile\nImanol Beloki 2019-04-07 12:07\nMondratekoak garaipena ospatzen.\nDerbia jokatu zuten, atzo, Mondrate eta Aretxabaletak Musakolako kiroldegian. Denboraldiko azken derbia izan zen, eta ez zuten ezer jokoan bi taldeek, izan ere, datorren asteko jardunaldiarekin liga amaituko da. Bi taldeak tentuz irten ziren kantxara, arrisku larririk hartu gabe. Hala, Mondratek aukerak ondo aprobetxatuta sei gol sartzea lortu zuen eta Aretxabaletak ezin izan zion aurre egin. 6-2 amaitu zen partidua.\nKontraerasoaren aldeko apustua eginda, Mondrate 2-0 aurreratu zen, eta ondoren, Aretxabaletak sartuta, atsedenaldira 2-1 joan ziren. Bigarren zatian, 3-1 jarri ziren aurretik Mondratekoak, gero, Aretxabaletak sartu zuen (3-2).\nBerdinketaren bila joan ziren atxabaltarrak, baina arrasatearrek beste bi sartu zituzten. Partidua amaitzeko minutu gutxiren faltan, atezain jokalariarekin aritu zen Aretxabaleta, baina ezin izan zuten garaipena lortu. Hala, 6-2 etxean geratu ziren derbiko hiru puntuak.


Gure hondar alea kontzientziazio kanpainara - - Maxixatzen.eus\nGure hondar alea kontzientziazio kanpainara\nEguzki Erakunde Ekologista 2020-02-05 16:50\nEguzki Erakunde Ekologistak hondakinak atera ditu Txalon Errekako errekatik.\nUrtarrilaren 21ean, eta ikastetxeetako Agenda 21 programan parte hartzen duten ikasleei erantzunez, Azkoitiko Udalak kontzientziazio-kanpaina bat jarri zuen martxan Azkoitiko kaleak garbi mantentzeko, Azkoitti garbixe, etxie bezelaxe izenpean. Eguzkik babestu egin zuen kanpaina hori, eta aurkeztu zen egunean ere bertan izan zen. Komunikabide honetan bertan aurkitu ahal izango dugu honen berri.\nEguzkitik kanpainaren bi gauza nabarmendu nahi ditugu: batetik, garrantzitsua iruditu zaigu gai ekonomikoa aipatu izana, zenbaitek uste baitu Udala kaleak garbitzera behartuta dagoela. Eskari bati ematen dio erantzuna, eta guztiontzat onuragarriagoa izango litzateke diru hori beste behar batzuetara bideratzea. Ohartu behar dugu gure hondakinak lurrean botatzea edo uztea dirua botatzea bezalakoa dela.\nGarrantzitsua hau ere: hondakinak ibaira ez iristeko Azkoitiko Udalak iaz egin zuen bezala, aurten ere burdin-sarea jarriko du baranden azpian; izan ere, ez da espero ibaia babesteko kontzientzia hartzea. Aldi berean, ekosistema hori neurriz babestea kontzientzia hartzen joateko modu bat da.\nEguzkik horrelako ekintza baten beharra zegoela ulertu zuen, jakitun izanik burdin-sareak gure hondakinen kontsekuenteak izateak duen balioa ulertzen lagunduko lukeela. Ez da soilik kaleak garbi mantentzea edo kutxa publikoei beharrezkoa ez den gastu bat eragitea. Modu horretan ibaia ere zainduko dugu, kalean bota eta ibaira iristen den zabor kopuru izugarria ikusita.\nIrudietan ikus ditzakegun hondakinak Txalon Erreka auzotik igarotzen den errekastokoak dira. Baratze batekoak diren batzuk, inguruan egiten ari diren obratik eta patinetea kenduta, gehienak gure kaleetatik datoz, orokorrean, haizeak eramanda.


Free chat Barrinha. Ausazko arrotz doan txateatu berehala Barrinha tik.\nFree chat Barrinha\nOngi etorri Chatroulette BarrinhaEdozein lekutan, munduko pertsona aleatory bat konektatzeko. Chatroulette Barrinha dezakezu honako aukeren artean aukeratu:- Guztiak pertsona mota Barrinha doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nBarrinha hirien zerrenda:


Beldurraren eta arriskuaren sinonimo | Subtitulos!\nBeldurraren eta arriskuaren sinonimo\nAtzo arratsaldean joan ginen Mirari eta biok Hounds of Love (2016) ikustera. Antzoki Zaharreko eserleku guztiak nola betetzen ziren ikusi genuen berriro ere. Eta, nola ez, zerbezak eta “gin-tonic”ak jendearen eskuetan, oihuak eta komentarioak ahoetan – eta airean – eta pelikulaz gozatzeko gogoa atmosferan: giro paregabea. Josemi Beltranen eta Nic Alderton zine zuzendariaren hitzak entzun ondoren, Health, Wealth & Happines(2017) film laburra ikusteko aukera izan genuen lehenengo. Desioen bueltan dabilen kontakizuna da, eta aberastasunaz edota hilezkortasunaz pentsatzen jartzeko pizgarri gisa funtziona dezake.\nHounds of Love (2016) proiektatu zen jarraian. Australia mendebaldeko herri bateko auzo batean kokatzen da istorioa, 80.hamarkada inguruan. Bikotekide arraro batek auzoko neska gazteak bahitu eta hiltzen ditu. Istorioa, beraz, oso konplexua ez da, baina zenbait aspektu planteatzeko edota hausnartzeko baliagarria izan daiteke.\nEsaterako, emakumea, kalea eta gaua – hirurak batera – beldurraren eta arriskuaren sinonimo direla ohartu nintzen beste behin ere. Ba ote dago gauetan inoiz beldurra sentitu ez duen emakumerik? Badago inoiz erasotuta sentitu ez den emakumerik? Ezezkoan nago. Emakumeok bi aukera ditugu errealitate horren aurrean: etxera bueltatzen ari garen bitartean adi-adi egon, sei begi eta bederatzi belarri izango bagenitu bezala ala beti konpainian joan, bakarrik ibiltzeari uko eginez – plazer horri uko eginez –. Eta jada nekatu gara – betidanik nekatu izan gara – adi egon behar izate horretaz; erreklamatzen zaigun detektibearen begirada tinko eta zorrotzak aspertzen gaitu. Emakumeok gauetan eta kaleetan lasai eta aske ibili nahi dugu. Bakarrik goazela ilargiari lasai begiratu nahi diogu, izarrak patxadaz kontenplatu.\nArchivos Elegir mes noviembre 2017 octubre 2017 noviembre 2016 octubre 2016 febrero 2016 noviembre 2015 octubre 2015 noviembre 2014 julio 2014 marzo 2014 diciembre 2013 octubre 2013 abril 2013 enero 2013 noviembre 2012 octubre 2012 junio 2012 abril 2012 marzo 2012 febrero 2012 diciembre 2011 noviembre 2011 octubre 2011 septiembre 2011


Zer den pertsona izatea | Bizigiro | Berria\nZer den pertsona izatea\nTrentoko Unibertsitatean (Italia), garun-organoideak sortzen ari dira, haurren garuneko minbizia ikertzeko. Garun-organoideak garunen antzeko egitura txikiak dira, laborategian hazitakoak, zelula ametan oinarrituta. Gure garunen antzera funtzionatzen dutenez, baliagarriak dira funtzio normalak eta patologikoak ikertzeko, eta tratamenduak probatzeko. Helburu horrekin sortu dituzte, hain justu, Trentoko laborategian.\nHorrelako ikerketen aurrean, beti dago kezka etikoa agertzen duenik: kontzientzia garatzen badute, zer? Hortik urruti gauden arren, galdera ez da berria; gizakiak askotan galdetu dio bere buruari zer den gizaki izatea, zerk egiten gaituen gizaki. Ez da galdera erraza, eta erantzunak garaiaren eta ingurunearen araberakoak izan dira. Adibidez, izenburu hau jarri zion Primo Levi idazleak, Auschwitzeko kontzentrazio eremuan bizi izandakoaz idatzitako liburuari: Hau gizon bat bada (Se questo è un uomo).\nEgun, aurrerapen zientifiko-teknologikoek ematen dituzten aukerak direla eta, galderak gaurkotasun betea hartu du, alderdi etikotik ez ezik, baita legaletik ere. Izan ere, orain ez bada, etorkizun hurbilean, litekeena izango da garunak laborategian garatzea ez ezik, hildakoak berpiztea, genetikoki editatutako haurrak izatea edo animalia-gizaki hibridoak sortzea ere. Gu (hilkor, arrunt eta % 100 gizaki) bezalako pertsonak izango al dira, gure eskubide eta betebehar berekin?\nBartha Maria Knoppers eta Henry Greely McGill Unibertsitateko (Kanada) ikertzaileek auziari heldu diote Science zientzia-aldizkarian, eta, haien arabera, beharrezkoa da «pertsona» terminoaren definizio legala aztertzea.\nDiotenez, nazioarteko sistema legalak bi kategorien arteko bereizketan oinarritzen dira: animalia/gizakia; pertsona/gauza; bizirik/hilda; hobekuntza/terapia. Gaur egun, ordea, bereizketa horien arteko mugak lausotuta daude.\nOrduan, zertan oinarritu beharko litzateke definizio berria? Ikertzaileek banan-banan aztertu —eta baztertu— dituzte proposatu izan diren zenbait aukera. Lehena, kode genetikoan oinarritzea litzateke. Ikertzaileen esanean, baina, ez dago giza genoma bakar bat, milaka milioi baizik, eta belaunaldiz belaunaldi mutatzen doaz, gainera. «Giza izaera» ere alferrikako terminoa da: txerri baten organo bat transplantatua duena ez da pertsona, ala?\nIzan ote daiteke garuna definitzen gaituena? Gaitasun kognitiboen hobekuntza, inplante neuronalak edo heriotza zerebrala, adibidez, eztabaidagai diren garai hauetan, nekez. Gorputzaren beste zati batzuek ere zalantzak sortzen dituzte. Obulu eta espermatozoideek, esaterako, beste gizaki bat sortzeko ahalmena dute, baina baita edozein zelulak ere, zelula ama bilakatuz gero.\nHorrenbestez, legalki, «pertsona» terminoaren ordez, «funtsean pertsona» erabiltzea proposatu dute, horrek barruan hartuko lituzkeelako mugen ertzetan daudenak.\nHala ere, zaila dirudi proposamen horrekin auzia ebatzita geratzea, zenbait kasutan eztabaidagarria izan baitaiteke zer esan nahi duen «funtsean» horrek. Hortaz, jarraituko du…


Mariano Rajoyk hedabideen aurreko agerraldia egin du urriaren 1eko gertakariak baloratzeko. “Esan dezaket gaur ez dela erreferendumik egin Katalunian; gure zuzenbide estatuak indar osoz jarraitzen du”, esan du Espainiako presidenteak.\nRajoyk zilegitasuna kendu dio Generalitateak deitutako autodeterminazio erreferendumari, eta adierazi du Kataluniako herritarren gehiengoak bizkarra eman diola deialdiari. "Eszenifikazio hutsa izan da". Espainiako presidentea hori esaten ari zen une bertsuan zabaldu da erreferendumean bozkatu dutenen kopuruaren datua: hiru milioi inguru.\nPoliziaren jarduera onetsi du presidenteak, eta ez du aipamenik egin 400dik gira zaurituez eta egun osoan Kataluniako karrika eta hauteslekuetan ikusi diren bortizkeria irudiez. Espainiako polizi indarrek neurriz jokatu dutela esan du, eta gehitu du nazioarteko komunitate osoaren babesa jaso du duela Madrilek gaurkoan.\nEtorkizunari dagokionez, berehalako urrats bi iragarri ditu Mariano Rajoyk: Espainiako Diputatuen Kongresuan ordezkaritza duten alderdi guztiekin biltzea –“elkarrizketarako borondatea” beti eduki duela” esan du, izan ere–, eta bihar bertarako bere agerraldia eskatzea. Generalitateari, berriz, hartutako bidea uzteko eskatu dio, eta zeharka bada ere –ez baitu poliziaren erasoaldiaren larritasuna aitortu–, gaurko gertakarien erantzukizun osoa leporatu dio. "Bazekiten erreferenduma legez kanpokoa eta ezinekoa zela, baina ez die inporta izan".


Uberan - Euskal Idazleen Elkartea - OTSOAREN IPUINA\nOstirala, 2019-01-25 | Txema Arinas\nGezurra badirudi ere, hau ezta nik propio asmaturiko ezer, hau da atzo nire seme nagusiarekin izandako elkarrizketa eskolako hizkuntza ariketaren harira; badago apurtxo bat eramoldatua, jakina.\n-Aita, ipuin bat idatzi behar dut otsoari buruz.\n-Laguntzeko esan dizut, ez dakit nondik hasi.\n-Idatzi nahi duzuna; baina, ez egin, arren, Otsoa eta Txanogorritxuaren enegarren bertsioa.\n-Ez, otso zintzoari buruz idatzi nahi nuke.\n-Kantuko otso zintzoa, “había una vez un lobito bueno al que maltrataban todos los corderos…”\n-Ederto, zergatik ez, atsegin dut, bada garaia otsoak goraipatzeko ere.\n-Hau da gaiztoa izan nahi ez zuen otsakume baten istorioa.\n-Nork edo zerk behartzen zuen gaiztoa izaten?\n-Otsakumearen aitak ehizan egiteko agintzen/bultzatzen zuen, bestela goseak hilko zela estakuru.\n-Eta aita otso hori ez zegoen zuzen ala; otsoek jateko ehizan egin behar dute ezinbestez.\n-Baina nire otsakumeak ez zuen gogoko gainerako animaliak akabatzea.\n-Laztana, otsoak haragijaleak dira, ezin dira barazkijaleak izan.\n-Orduan nire otsakumea ezin da zintzoa izan ala?\n-Haragilea baldin bada beste animalia batzuk ehizatu behar ditu elikatu ahal izateko derrigorrez. Horrenbestez zure otsokumea ezin da gaiztoa izan, bere izaeraren ajea da eta.\n-Orduan otsoak ezin dira gaiztoak izan?\n-Otsoak gaiztoak izan daitezkee denok bezala, hau da, egiten dutena gaizki eginda baldin badago.\n-Eta nola egiten dute gaizki?\n-Gauza gaiztoak egiten baldin badituzte.\n-Adierazi nahi didazu otsoak gaiztoak izan daitezkeena premiarik gabe norbait hiltzen baldin badute?\n-Ehhh, bai, horixe!\n-Baia otsoek ez dute sekula premiarik gabe inor hiltzen.\n-Baaaaa…. Nola ezetz, behin baino gehiagotan artalde bati eraso egin ohi diote eta jateko gai direna baino ardi gehiago garbitzen dute.\n-Eta hori ez al da izango gizakumeek behartzen dituztelako?\n-Aizu, motel, idatzi nahi baldin baduzu otso zintzoaren ipuina, egizu Otsoa eta Txanogorritxoaren beste bertsio bat.\n-Benetan ahal dut?\n-Bai, baina bertsio berri horretan Txanogorritxoak otsakumea jan dezala burruntzian ondo erreta.\n-Aita, faborez, hori ergelkeria galanta da: neskatoek ez dute otsakumerik jaten…


Hirugarrena, hitanoaz - - Baleike.eus\nLarraina Euskara Elkartea 2022-03-13 12:37\nHitanoa hemen eta orain: adituen hitzak eta arituen ekintzak izeneko saioa antolatu du Larraina Euskara Taldeak datorren asteazkenerako. Maitane Subijanak (Emakumeon*Etxea) egingo ditu aurkezle lanak eta hizlariak Garbiñe Bereziartua eta Xabier Azkue izango dira.\nBereziartua UPV/EHUko irakasle eta ikertzailea da eta azken urteotan hainbat ikerketa egin du hitanoaren inguruan, Beñat Muguruzarekin batera; hain zuzen ere, asteazkeneko hitzaldian hitanoak gaur egun Euskal Herrian duen presentziaren eta zentzuaren inguruan jardungo du. Xabier Azkue, berriz, Zumaiako Udaleko euskara teknikaria da eta eskarmentu handia dauka Zumaiako hitanoaren ikerketan eta sustapenean.


Comenius - Wikipedia, entziklopedia askea.\nLainobeltz (eztabaida | ekarpenak)(r)en berrikusketa, ordua: 18:35, 8 urria 2015\nRembrandtek egindako Comeniusen erretratua\nJaio 1592ko martxoaren 28\nUherský Brod? (Txekiar Errepublika)\nHil 1670eko azaroaren 15\nJan Amos Komenský edo Comenius (1592–1670)\nComenius, jatorrizko txekierazko izenez Jan Amos Komenský (eslovakieraz: Ján Amos Komenský, alemanieraz: Johann Amos Comenius, polonieraz: Jan Amos Komeński, hungarieraz: Comenius Ámos János, latinez: Iohannes Amos Comenius) (1592ko martxoaren 28 Uherský Brod ingurua – 1670eko azaroaren 15 Amsterdam) egun Txekiar Errepublikan dagoen Moraviako irakasle, zientzialari, hezitzaile eta idazlea da.\nTxekieraz Jednota bratrská (latinez Unitas Fratrum eta Txekiar anaiak, Bohemiar anaiak edo Brethren izenez ezagunak) adar erlijioso protestanteko Moraviako gotzaina, iheslari erlijiosoa eta hezkuntza unibertsalaren -Didactica Magna bere liburuan garatu zuen kontzeptuaren- lehen defendatzaileetakoa. “Nazioen irakaslea” edo “Pedagogiaren aita” ezizenak eman zaizkio, sarritan heziketa modernoaren sortzailetzat jotzen delako.\n1 Bizitza eta lanak\n3.1 Jaioterri eta aldirietan\n3.2 Munduan zehar\n3.3 Comenius Europako proiektua\nComeniusen jaioterria zein den ez dago erabat zehaztuta. Hiru herri izan daitezke: Komňa, Nivnice edo Uherský Brod, hirurak Moraviako barruti berean, Uherské Hradiště delakoan egun Txekiar Errepublikan. Bere arbasoak Hungariatik etorri ziren XVI. mendean eta bere familia-abizena Szeges zen (izena Janós Szeges zuen).\nKomňa herrixka txiki bat da, bere gurasoak bizi ziren lekua eta handik bere izena hartu zuen. (Komňa < Komenský); Comenius latinez da).\nNivnice herri txiki bat da, non bere haurtzaroa pasatu zuen.\nUherský Brod hiri bat da; hor ere umea zela bizitzen joan zen. Han museo bat dago berari dedikatua.\nLatinezko eskolara joan zen Přerov-en, Moravian, 1614-1618 urteen artean bertara irakasle itzuli zen. Ikasketak Herbornen (Hessen, Alemania; 1611-1613 tartean) eta Heidelbergen (Baden-Württemberg, hau ere Alemanian; 1613-1614 tartean). William Bathe josulagunaren nahiz irakasle izan zituen Johann Piscator, Heinrich Gutberleth eta bereziki Heinrich Alsteden eragina izan zuen. Herborneko eskolaren printzipioa hauxe zen: teoria guztiek erabilpen praktikoa behar dute, beraz didaktikoa izan behar du, hau da moralki irakasgarria.\nComenius artzain bilakatu zen 24 urterekin eta Brethren-ak atzerrira zuzendu zituen protestanteak kontrarreformarengatik jarraituak izan zirenean. Europako leku askotan bizi eta lan egin zuen, hala nola, Suedia, Polonia-Lituaniako mankomunitatea, Transilvania, Erromatar-Germaniar Inperio Santua, Ingalaterra, Herbehereak eta Hungaria.\nLeszno-n (Polonia) babestu zen, non gimnasio (bigarren hezkunztako ikastetxea) bat zuzendu zuen. Ondoren Suediara abiatu zen Kristina erregina eta Axel Oxenstierna kantzelariarekin lan egiteko. 1642tik 1648ra Elbing-en (alemanieraz, egungo Poloniako Elbląg) egon zen eta gero Ingalaterran Samuel Hartlib-en laguntzarekin, Elblągekoa baitzen.\n1650ean Zsuzsanna Lorántffy, Gorge I.a Rákóczi Transilvaniako printzearen emazteak Sárospatakera joateko gonbita. Comenius 1654 arte hortxe ibili zen irakasle estraineko Hungariar ikastetxe protestantean; bere lan nagusietako batzuk bertan idatziak dira. Gero Lesznora itzuli zen. "Iparraldeko Gerren" aroan, 1655ean, berak Suediako estatu protestantearen alde jo zuen eta horregatik bere etxe, eskuizkribu eta eskolako inprimategia erre zizkioten Poloniaren aldekoek 1656an. Erbesteratu beharrean, Amsterdamera joan zen, Herbeheretan eta hor hil zen 1670ean. Ondo ezagutzen ez diren arrazoiengatik Naardenen hilobiratu zuten; egun ere bere mausoleoa ikusgai dago bertan.\nComenius erliebean Txekiar Errepublikako Dolanyko eskola batean.\nComenius Berlingo harri batean.\nBere alabetako bat, Elisabeth, Jablonné nad Orlicí herri txekiarreko Peter Figulusekin ezkondu zen. Bere semea, Daniel Ernst Jablonski, geroago Berlinera joan zen eta han Federiko I.a Prusiako erregearen gortearen artzain nagusia bihurtu zen. Han Nicolaus Ludwin Zinzendorf kontea ezagutu zuen. Zinzendorf Comeniusen lehen oinordetakoa izan zen Moraviar eliza protestanteko gotzain gisa.\nBere bizitza eta obrak hobeto ezagutzen ditugu Altzairuzko Oihala jausi zenetik.\nOrbis Pictus edo Orbis Sensualium Pictus ("Mundua ikusgai irudietan"), 1658. Bere lanik ospetsuena; askoren ustez munduan gehien zabaldu den eskola-testuliburua da.\nLinguae Bohemicae thesaurus, hoc est lexicon plenissimum, grammatica accurata, idiotismorum elegantiae et emphases adagiaque (" Txekieraren tesaurusa"), 1612-1656\nProblemata miscellanea ("Arazo saski-naskia"), 1612\nSylloge quaestionum controversarum, ("Gai polemikoen bilduma"), 1613\nGrammaticae facilioris praecepta, ("Gramatika errazago baten arauak"), 1614-1616\nTheatrum universitatis rerum, ("Gauza guztien osotasunaren agertokia"), 1616-1627\nCentrum securitatis ("Segurtasunaren erdialdea"), 1625\nMoraviae nova et post omnes priores accuratissima delineatio autore J. A. Comenio ("Moraviako Mapa"), 1618-1627\nJanua linguarum reserata ("Hizkuntzen ate irekia", latinezko manuala), [\nDidactica magna ("Didaktika Nagusia"), 1633-1638\nSchola pansophica ("Pansofia eskola"), 1650-1651\nPrimitiae laborum scholasticorum, ("Eskolastikoen jardueren hastapenak"), 1650-1651\nOpera didactica omnia ("Ikasketa-prozesu orori buruzko idazlana"), 1657\nDe bono unitatis et ordinis ("Batasun eta ordena onaz"), 1660\nDe rerum humanarum emendatione consultatio catholica ("Kontsulta orokorra giza-kontu guztien hobekuntzaz"), 1666\nSpicilegium Didacticum, ("Didaktika araketa/miaketa"), 1680\nOrbis Pictus liburu gakoaren azala\nO andělích ("Aingeruei buruz "), 1615\nRetuňk proti Antikristu a svodům jeho , 1617\nO starožitnostech Moravy ("Moraviar antzinako gauzez"), 1618-1621\nSpis o rodu Žerotínů ("Žerotín-en etxeari buruzko gidoia"), 1618-1621\nListové do nebe ("Zerurako gutunak"), 1619\nManuálník aneb jádro celé biblí svaté ("Biblia santu osoaren Manual edo Muina"), 1620-1623\nPřemyšlování o dokonalosti kŕesťanské ("Kristau bikainduraz pentsatuz"), 1622\nNedobytedlný hrad jméno Hospodinovo ("Jainkoaren izena gotorleku konkistaezina da"), 1622\nTruchlivý, díl první ("Betiluna", I liburukia), 1623\nO poezí české ("Txekiar poesiaz"), 1623-1626\nTruchlivý, díl druhý ("Betiluna", II liburukia), 1624\nO sirobě ("Jende txiroaz"), 1624\nPres boží ("Jainkoaren presioa"), 1624\nVidění a zjevení Kryštofa Kottera, souseda a jircháŕe sprotavského ("Kryštof Kotter neure auzokide eta Sprotavako larru-zurratzailearen ikuste eta agertzea"), 1625\nPřeklad některých žalmů ("Salmo batzuen itzulpena "), 1626\nDidaktika česká ("Txekiar didaktika"), 1628-1630\nŠkola hrou (Schola Ludus, "Eskola jolasaren bidez") 1630\nLabyrint světa a ráj srdce ("Munduaren labirintoa eta Bihotzaren paradisua") 1631. Bere bizitzako esperientziez hausnarketa.\nBrána jazyků otevřená ("Hizkuntzetarako atea zabalik"), 1631\nComeniusen estatua Naardenen, Herbehereak.\nJaioterri eta aldirietan\nXIX. mendeko Txekiar Berpizkunde Nazionalean ’’’Comenius’’’ txekiar nazioaren ikur idealizatua bihurtu zen. Egun ere irudi honek bere horretan dirau.\nMartxoaren 28a, jaio zen eguna, Txekian nahiz Eslovakian Irakasleen Eguna da.\n1919an Comenius Unibertsitatea sortu zen Bratislavan (orduko Txekoslovakian, orain Eslovakian). Eslovakieraz eskolak eman zituen estraineko unibertsitatea izan zen.\nBrána jazyků (txekieraz "Hizkuntzen atea") Txekiar Errepublikan 2005eko urritik 2007ko ekainera garatutako helduentzako hezkuntza proiektuak –gehienbat irakasleen hizkuntza trebeziaz ari denak- Janua linguarum reserata ("Hizkuntzen ate irekia") bere liburuaren izenburua hartu zuen\nSárospataken (Hungaria) irakasle-eskola batek bere izena darama; egun Miskolceko unibertsitatearen menpean dago.\nMazedoniako Skopjeko lehen mailako eskola bati Jan Amos Komenski (Comenius mazedonieraz) izena jarri zitzaion. 1963an hiri horretako eraikin ugari eraitsi zuen lurrikara izugarriaren ostean Txekoslovakiako gobernuak emandako diruaz egina da.\nFundacja Komeńskiego ("Comenius Fundazioa") Poloniako GKE bat da, 10 urtetik beherako umeei aukera berdintasuna eskaintzeari dedikatua.\n1892an Comenius Hall deritzon eraikina eraiki zen Moravian College unibertsitatean (Pennsylvania, AEB). Urte berean bere jaiotzaren hirugarren mendeurrenaren ospakizunak sona handikoak izan ziren hezitzaileen artean eta Comenian Society izenekoa sortu zen, bere lanen argitalpen eta ikerketa garatzeko.\nAurrekoak bezala jatorri erlijioso moraviarra duen Salem College ikastetxeko (Ipar Carolina, AEB) hezkuntza departamentuak urtero Comenius Symposium antolatzen du bere omenez, hezkuntza munduaren egungo gaiez aritzen dena.\nCotton Matherren arabera Harvard Unibertsitatean (Massachusetts, AEB) presidentea izateko eskatu zioten baina nahiago izan zuen Suediara joatea .\n"Comenius Domina" UNESCOk banatzen dituen sari entzutetsuenetakoa da; hezkuntzaren gaineko ikerketak eta berrikuntza bultzatzea du xede.\nRoberto Rossellini zinema-zuzendariak Comenius eta bereziki bere "zuzeneko ikusmenaren teoria" hartu zituen italiarrak zituen teoria didaktikoen garapenerako, uste baitzuen mundua etorkizun utopiko batean murgil lezakeela.\nAEBetan ere bada Comenius Foundation izena daraman fundazio bat.\nComenius Europako proiektua\n"Nazioen irakaslearen" izena hartu du Europako Batasunak 2002tik ikastetxeen arteko harremanak bultzatzeko programa bat  izendatzeko. Ikas-komunitatearen estamentu guztiei (ikasle, irakasle, familia, GKE, instituzioak...) zuzenduta dago. Lehen urteetan hiru ikasturterako proiektuaz izaten ziren eta 2009tik aurrera bi urtekoak izaten dira.\nEuskal Herriko hainbeste ikastetxek esku hartzen dute aipatu proiektuan.\n« Gazteriaren heziketa orokorra metodo on batekin hasten denean, ez zaio inori ondo pentsatu eta ekiteko behar duen ezer faltako. »\nKeatinge: The Great Didactic of Comenius (Londres, 1896)\nLaurie: John Amos Comenius (1881; seigarren argitalpena: 1898)\nQuick: Essays on Educational Reformers (Londres, 1890)\nMüller: Comenius, ein Systematiker in der Pädagogik (Dresden, 1887)\nLöscher: Comenius, der Pädagogik und Bischof (Leipzig, 1889)\nMonroe: Comenius and the Beginning of Educational Reform (New York, 1900)\n↑ Milada Blekastad bere biografoaren arabera; 1968an aurkitutako Comeniusen idazki batean oinarriturik.\n↑ New International Encyclopedia.\n↑ Comenius, Charles William Bardeen eta Charles Hoole, The orbis pictus of John Amos Comenius. ISBN 1437297528,ii or., Cotton Mather aipatuz, Magnalia, II liburukia, 14.or.\n↑ Rossellini, Roberto. Utopia autopsia 1010. Erroma, Armando, 1974. 195-6. or.\n↑ Comenius Foundation elkartearen webgunea.\n↑ Comenius proiektuaren webgunea.\n↑ Proiektu batzuk artikulu honetako kanpo loturetan kontsulta daitezke.\n(Ingelesez)Arrigorriagako eskolako Comenius proiektua.\n(Ingelesez)(Gaztelaniaz)(Nederlanderaz) Lekeitioko eskola publikoko Comenius Proiektua.\n(Ingelesez) Small communities building a big Europe Comenius proiektua Laudioko institutuan.\n(Ingelesez)(Gaztelaniaz)(Italieraz) Sestaoko Saturnino de la Peña institutuko Comenius Proiektua.\n(Latinez) Orbis sensualium pictus latinez.\n(Ingelesez)(Gaztelaniaz)Gasteizko Mendebaldea Institutuko Comenius Proiektua.\nWikimedia Commonsen badira fitxategi gehiago, gai hau dutenak: Comenius\nOrriaren azken aldaketa: 11 urria 2019, 12:47.


YouTube Interneten musika entzuteko lineako plataforma onenetarikoa da. Momentuz musika linean igortzeko modurik errazena da, are gehiago Spotify edo Deezerrek baino gehiago, edozein abesti erreproduzitzeko aukera ematen duelako saioa hasi beharrik gabe. Eta ez hori bakarrik, baina litekeena da doinua existitzen bada, YouTube-n dago. Baina bideoa ostatatzeko zerbitzu ospetsua musikari dagokionez zoragarria den arren, ez du ezer gailuan gordetako MP3 abesti zahar eta onak gainditzen.\nHori dela eta, CoConvert-en, bideoak YouTube-tik MP3 formatura% 100 doan bihurtzeko tresna onena eskaintzen dizugu. Horrela, formatu lagungarri horretan deskarga ditzakezu inolako eragozpenik gabe gure plataformaren bidez.\nZer da lineako YouTube-tik MP3 bihurgailua?\nIzenak iradoki lezakeen moduan, lineako YouTube-tik MP3 bihurgailua sarean bideoak MP3 bihurtzeko tresna da. Beste modu batera esanda, hodeian oinarritutako plataforma da YouTube-tik MP3-ra edukia zure web arakatzailetik deskargatzeko eta bihurtzeko softwarerik egin beharrik gabe. Gauza posible da, bihurketa prozesu guztiak Interneten egiten baitira zure ordenagailuaren ordez, eta horrek bihurketa errazak eta azkarrak bermatzen ditu uneoro.\nCoConvert bezalako tresna mota honek software tradizionalarekiko dituen abantaila nagusien artean, gailuan ez duzula inolako programa edo aplikaziorik instalatu behar da. Horrela, malware-mehatxuak eta software fidagarria aurkitzeko lan neketsua eta luzea saihestu ditzakezu; eta biltegiratze lekua aurreztea aldi berean.\nEzin duzu ahaztu YouTube-tik MP3 bihurgailua guztiz doakoa dela. CoConvert-en bideo ugari bihur eta deskarga ditzakezu 0 kostutan eta inon saioa hasi gabe.\nMPEG-1 / MPEG-2 Audio Layer III, ezagunki MP3 izenarekin ezagutzen dena, musika-industria iraultza ekarri zuen audio formatu digitala da eta audio formatuetarako estandar bihurtu zen.\nFraunhofer Society-k garatua eta 1993an kaleratua, MP3 audio fitxategiak konprimitzeko formatu kodetzailea da. Soinuaren zehaztasuna jaitsi eta fitxategiaren audio datuak baztertuz funtzionatzen du, tamaina nabarmen murrizteko. Hori dela eta, MP3 fitxategiak audio gordinak baino 10 aldiz txikiagoak dira. Honen gauzarik onena da pistak fideltasun eta audio kalitate onargarriak mantentzen dituela, konpresio galera izan arren.\nMP3 formatuaren abantailak hauek dira:\nBeraz, zure gailuan kalitate oneko ehunka abesti gogoko gorde nahi badituzu biltegiratze leku asko hartu gabe, MP3 formatua da aukera.\nNola bihurtu bideoak YouTube-tik MP3 formatura\nCoConvert-ekin bideoak YouTube-tik MP3ra nola bihurtu eta nola deskargatu esateko ordua da.\nBerehala ohartuko zara gure plataforma erabiltzea munduko pertsona guztiek arazorik gabe egin dezaketen zerbait dela. Hori da gure interfaze zuzenari esker, bideo edizioan eta informatikan ezagutza gutxi dutenak kontuan hartuta diseinatuta. Ondorioz, ez duzu ezagutza teknikorik behar bideoak MP3 edo beste edozein formatura CoConvert-en bihurtzeko. Saguarekin klik egiten jakin behar duzu.\nYoutube bideoak MP3 formatura bihurtzeko, beheko urratsak jarraitu behar dituzu:\nBegiratu YouTube-n bihurtu nahi duzun bideoa edo erreprodukzio zerrenda.\nKopiatu estekari bideoari eta itsatsi goiko 'Sartu URLa hemen' koadroan.\nAukeratu MP3 formatuaren irteera gisa.\nEgin klik ezarpenetan eta ezarri erreprodukzio zerrendaren hasiera eta amaiera behar izanez gero.\nEta gure lineako tresnak YouTube bideoa MP3 bihurtuko du deskargatu ahal izateko segundo gutxitan.\nIkus dezakezunez, denek egin dezaketen zerbait da.\nPosible al da YouTube erreprodukzio zerrendak MP3 bihurtzea?\nEsan behar dizugu, bai, YouTube erreprodukzio zerrenda osoak MP3 bihur ditzakezu CoConvert-en. Eta prozesua aurkeztu berri dugunaren berdina da.\nLineako bihurgailu gehienek bihurketa prozesua behin eta berriro errepikatzera behartuko zaituzte, bideoz bideo, erreprodukzio zerrenda zehatz bat erabat bihurtzera eta deskargatzera. Baina YouTube erreprodukzio zerrenda osoak bideo guztiak batera bihur ditzakezu gure YouTube bihurgailu MP3 bihurtzailearekin. Horretarako, bihurtu nahi duzun erreprodukzio zerrendaren URLa bideo bakar baten URLaren ordez sartu behar duzu.\nEzaugarri erabilgarri honek bihurketak eta deskargak bizkor azkartzeko aukera emango dizu, batez ere ehunka bideo bihurtzeko asmoa baduzu.\nSeguru al dago YouTube MP3 bihurgailuak erabiltzea?\nEz gara harrituko YouTube bideoak MP3 bihurtzea arriskutsua izan daitekeela pentsatuko bazenu. Garai batean lineako bihurgailuak birusen, spywareen eta beste edozein malware motaren benetako iturria ziren. Era berean, bihurgailu moderno batzuk iragarki maltzurrez edo phishingaz josita daude. Bideoak edozein plataformatatik MP3 bihurtzea segurua da CoConvert-en.\nAldian behin gure plataforma probatzen dugu ziber mehatxuak kanpoan uzteko, zure bihurketak lasai eta kezkarik gabe egin ditzazun.\nLaburbilduz, CoConvert YouTube bideoak edozein formatutara bihurtzeko eta deskargatzeko tresna fidagarria da. Hemen zaude eta zure gailua seguru zaude.\nGailu moderno guztietan eskuragarri\nEz utzi YouTube bideoak MP3 bihurtzeko asmoa, smartphone batetik egin nahi duzulako. Interneterako sarbidea baduzu, gure tresna edozein gailutatik erabili beharko zenuke.\nCoConvert Android gailuetarako, Apple gailuetarako, Amazon Kindle piluletarako eta Microsoft Windows ordenagailuetarako dago eskuragarri. Modu berean, gure plataformara web arakatzaile gehienetatik sar zaitezke, Firefox, Google Chrome, Opera, Safari eta Microsoft Edge barne.


Literaturia euskal letren asteburua • ZUZEU\nLiteraturia euskal letren asteburua\nAsteburu honetan, Literatura euskal literaturaren plazaren hirugarren edizioa burutuko da Larrabetzun. Liburu aurkezpenak, errezitalak, kontzertuak, antzerki emanaldiak, poesia errezitalak, herri bazkariak, umeentzako literaturiatxue eta beste hamaika ekitaldi gehiago izango dira.\nAsteburu osoan, euskarazko liburuak, literaturak, irakurlezaletasunak protagonismo berezia izango dute.\neuskal letren asteburua\nEuskal Herrian, euskaraz argitaratzen den literatura aberatsa dela erakusteko zita bat da Literaturia. Argitaletxeak, editoreak, idazleak eta irakurleak batzen dituen plaza bat. Letrak, kantuak, bertsoak, poemak, abestiak eta jendea batzen dituen asteburu bat. Hizkuntza, kultura, paisaia, herria, kaleak, elkarrekin jartzen dituen gunea. Gaztetxetik plazara, plazatik kultur etxe eta liburutegira, tabernetatik eskolako jantokira, asteburu osoan zer egin, ikusi, dastatu eta gozatu ugari izango da Larrabetzun.\nUrtez urte, partehartzea eta egitaraua aberasten joan dira. Gero eta gehiago dira, bere burua Literaturian aurkezteko eskaintzen duten kulturgile, argitaletxe, idazle eta enparauak. Eta horren ondorioa da, besteak beste, aurtengo egitarau oparoa.\nLiteraturia 2011 Egitaraua\nAurtengo udaberrian aurkeztu diren liburuak eta Literaturian jendaurreko solasaldietan mintzagai izango direnak.\nLiteraturian aurkeztuko diren zazpi liburu berriak.\nTwitteraturia #literaturia sare sozialetan\nArgazkiak flickr artxiboan literaturia etiketarekin\nargitaletxeak, Kultura, liburua, literatura, sarea\nkazetaria | eduki sortzailea| blogaria agit/prop 2.0 gaztelumendi.eus\nNormala al da? II\nOhar txiki batzuk post-errebelioaz


Hemen zaude: Hasiera / Ondokoari dagozkion artxiboak: Haizea Aedo Goñi\n4.DBHko ikasleak Salting zentroan\n4.DBHko ikasleak Salting zentrora joan ziren atzo. Irteera hau Gorpurtz Heziketako mintegiak antolatu du eta hemen sakatuta egin zituzten bideo eta argazki guztiak ikus daitezke. … [Irakurtzen jarraitu...] Honako honen gainekoa: 4.DBHko ikasleak Salting zentroan\nNerea, Artaxoako neskato batek protesia, ortoprotesia eta aulki gurpilduna behar ditu ibili ahal izateko. Protesi eta ortoprotesia aldiro aldatu behar direnez gastu handia suposatzen dio bere familiari. Honengatik tapoien bilketa kanpaina burutzen ari dira. Institutoan parte hartu dugu, horregatik … [Irakurtzen jarraitu...] Honako honen gainekoa: Birziklatu ibiltzeko\nEsteka honetan sakatuta ikasturte hasierarako informazio interesgarria ikus dezakezue. … [Irakurtzen jarraitu...] Honako honen gainekoa: Ikasturte hasierako bilerak / Reuniones de inicio de curso\nSurf ikastaroa Zarautzen\nGorputz Heziketako mintegiak Zarautzera egin den irteera prestatu du, hemen sakatuta surf ikastaroan ateratako argazkiak deskargatu daitezke. … [Irakurtzen jarraitu...] Honako honen gainekoa: Surf ikastaroa Zarautzen\nBerriak, Denetarik, Gorputz heziketa\nGurasoen bileren ordutegia 2021-22\n… [Irakurtzen jarraitu...] Honako honen gainekoa: Gurasoen bileren ordutegia 2021-22\nOdisea liburutegi birtuala


Nesken Gomazko Pala Txapelketako finala jokatuko da bihar Gurea pilotalekuan - Urola Kostako Hitza : Urola Kostako Hitza\nNesken Gomazko Pala Txapelketako finala jokatuko da bihar Gurea pilotalekuan\nEliteko kirolarien harteko finala jokatuko da bihar, ostirala, 19:00etatik aurrera, Azkoitiko Gurea pilotalekuan. Guztira bi final jokatuko dira, eta sarrera musu-truk izango da.\nKirolari, antolatzaile eta babesleek parte hartu zuten agerraldian, Gurea pilotalekuan. (Ana Abarisketa)\nEuskal Herriko Emakumeen Gomazko Pala Txapelketako finala jokatuko dabihar, ostirala, Azkoitiko Gurea pilotalekuan, 19:00etan. Eliteko txapelketako finalean honako bi bikote hauek lehiatuko dira: Garazi Aizmendi eta Nagore Martin Ainhoa Garmendia eta Laura Saezen kontra. Lehiaketan zehar zortzi bikotek parte hartu dute, Hego Euskal Herriko hamasei pilotari onenek. Horretaz gain, Euskal Herriko Irekiko lehen mailako finala ere jokatuko da bihar, eta bederatzi bikotez osatutako txapelketari emango diote bukaera. Final handiaren berri emateko agerraldia egin dute gaur arratsaldean antolatzaile, babesle eta kirolariek, Gurea pilotalekuan bertan. Patxi Jauregi Euskal Herriko Pilota Federazioko presidenteak hartu du hitza lehendabizi: “Pilotak ez du logikarik Azkoitia aipatu gabe”. Jauregik azaldu duenez, “elkarlana” proposatu dio Azkoitiko Udalak federazioari, herrian pilota sustatzeko. “Elkarlan hori sustatzen jarraitu nahi dugu, eta espero dugu aurrera begira ere ekimen gehiago antolatzea”, azaldu du hark. Jauregik aitortu du, emakumeen artean jokatzen den txapelketarik garrantzitsuena dela Gurean bihar jokatuko dena. “Munduko txapeldunak tartean izaten dira, eta kirolarien mailari begiratuz gero, ez dago hoberik momentu honetan”. Javier Zubizarreta Azkoitiko alkateak pilota eta emakume pilotariak goraipatu ditu. “Pilotak izena eta izana eman dio Azkoitiari, izan ere, pilotarien sehaska bezala ezagutzen da gure herria. Pilotalekua guztion etxea da, eta esanhai zabala du», esan du alkateak. Horretaz gain, 20. hamarkadan jaioterria utzi, eta Ameriketara jokatzera joan ziren emakume kirolariak izan ditu gogoan, rakestistak bezala ezagutzen zirenak: “Emakume pilotarioi zor dizuegu aberastasun guzti horri jarraipena eman izana”. Final handiarekin hitzordua 19:00etatik aurrera hasiko da, eta pilotalekurako sarrera doan izango da. Euskal Telebista ere Azkoitian izango da, eta larunbat goizean botako dituzte bi partidak, 12:00etan.\nBerria egunkariak babestutako txapelketa da bihar, ostirala, Azkoitian jokatuko dena. Euskal egunkariak urteak daramatza pilota babesten, Andoni Alvarez egunkariko ordezkariak azaldu duenez. “Ikusi genuen gabezia bat genuela, gizonen pilota babesten genuen, baina emakumeena sustatzea falta zitzaigun. Euskal Herriko Pilota Federaziotik aholkatu ziguten, martxan dagoen txapelketa bat babestea hobeto zela, eta halaxe egin genuen”, azaldu du Berriako kideak. Bukatzeko, herriz herriko pilota elkarteek egiten duten lana eskertu du federazioak, Azkoitiko Oteiza Elkarteko kideak tarteko. “Berain borondatezko lan hori gabe ez litzateke pilotarik izango gaur egun”, eskertu du Jauregik.


Tolesgabe | Kultura | Berria\nHAUR ETA GAZTE LITERATURA. 'Barnabe munduaren amaierara doa'\nIdazlea: Gilles Bizouerne. Ilustratzailea: Beatrice Rodriguez. Itzultzailea: Amets Santxez. Argitaletxea: Ibaizabal.\nLiburua esku artean hartu dudanean justu ari nintzen pentsatzen zergatik argitaratu behar diren liburu gehiago. Zertarako, jada dena esana badago?\nBigarren orrialderako ahazten hasi zaizkit pentsamenduok, eta basoan sartu naiz, «munduaren amaierara» joateko Barnabe azkonarrarekin, nahiz eta ipurdia sorbaldak baino zabalagoak dituela abisatu zaidan.\nNahitaez Janoschen Zein polita den Panama! burura etorri izanak zerikusia izango du nire animo berri honekin, hausnartu dut orrialdea pasatzean.\nLuze gabe, Kasilda dortoka eta Klara satorra gehitu zaizkigu. Eta aurrera goaz.\nOztopoak aurkituko ditugu, eta elkar lagunduz gaindituko (orain burura Hartza ehizatzera goaz etorri zait).\nZein urruti dagoen pentsatzen ari ginela, inurri batekin topatu gara, eta hark esan digunez, huraxe da munduaren amaiera.\nIlustrazioak plano orokorra agertzen du, eta egin dugun ibilbidea ezdeusa dela erakusten: hantxe ikusten da azkonarraren etxea.\nIgel batek inurria jan du bat-batean, eta orrialdeak atzera egin dut, sumatu dudalako han zeudela igela eta inurria, eta beste hainbat, lehendik ere. Eta nahi gabe berrirakurtzen jarri naiz, sekula halako libururik irakurri ez banu bezala.


Arabako lau enplegu anezketan izena emateko azken egunak | El Correo\nZurekinArabako lau enplegu anezketan izena emateko azken egunak\nArabako lau enplegu anezketan izena emateko azken egunak\nGasteizen (2), Laudion eta Oionen egongo dira, eta 80 langabeturi lana bilatzen lagunduko die. Izena emateko epea urriaren 11 arte egongo da irekita\nI.AGOTE Martes, 26 septiembre 2017, 00:32\nArabako Foru Aldundiak lau enplegu anezka abian jarriko ditu datorren urrian, Gasteizen (2), Laudion eta Oionen, 80 langabeturi baliabide eraginkor bat eskaintzeko, lan bat aurkitzeko aukera hobetze aldera. Izena emateko epea urriaren 11n bukatuko da.\nForu Aldundiko Enplegu, Merkataritza eta Turismo Sustapenaren eta Foru Administrazioaren Sailak ordainduko ditu Gasteiz, Laudio eta Oiongo hiru anezka, 18 eta 59 urte bitarteko langabetuentzat direnak, eta Telefonica fundazioak eta Europako Gizarte Funtsak batera finantzatuko dute laugarrena, hiriburuan dagoen bestea, 35 urtetik beherako langabetuentzat dena.\nAnezka programa Santa María la Real fundazioak sortu zuen eta berak kudeatzen du, eta emaitza onak lortu zituen lehen edizioan, zeina iaz egin baitzen lurralde historikoan. Programan parte hartu zuten hamar pertsonetatik seik besteren konturako lanpostu bat aurkitu zuten edo ekintzaile bihurtu ziren.\nUrri amaiera aldera, Arabak beste lau enplegu anezka izango ditu, bi Gasteizen eta beste bi Laudion eta Oionen, Araban langabezia tasarik handienak dituzten eskualdeetan arazo horri aurre egiteko Enplegu, Merkataritza eta Turismo Sustapenaren eta Foru Administrazioaren Sailak daukan plan bereziaren barruan.\n“Egiaztatu ahal izan dugunez, anezkek funtzionatzen dute, tresna eraginkorra dira lan aukerak hobetzeko eta enplegurako beste politika aktibo batzuek baino laneratze tasa handiagoak eskaintzen dituzte.Hori dela eta, beste edizio bat egitea erabaki dugu lau anezkarekin, iazko ekitaldian baino bat gehiagorekin”, azaldu du Cristina González Enplegu, Merkataritza eta Turismo Sustapenaren eta Foru Administrazioaren Saileko diputatuak.\nBi anezka Gasteizen egongo dira, iaz egon zen eskari handiari erantzuteko, eta beste biak Laudion eta Oionen egongo dira. “Guardian 2016an funtzionatu zuen taldea Oionera eramango dugu, langabezia gehien dagoen Arabako herria baita, % 22 baino langabezia tasa altuagoa baitu”, nabarmendu du\nPausoz pauso Gasteiz eta Angulemak loturak estutu dituzte Frantziako herri honetako alkatearen bisita dela eta


Bideojokoak Olinpiar Jokoetara? — Gaztezulo\nBideojokoak Olinpiar Jokoetara?\nBideojokoak Olinpiar Jokoetara? Paris 2024-k diziplina hau har lezakete kirol ofizial gisa https://www.gaztezulo.eus/albisteak/bideojokoak-olinpiar-jokoetara https://www.gaztezulo.eus/albisteak/bideojokoak-olinpiar-jokoetara/@@download/image/eKirolak.jpeg\nParis 2024-k diziplina hau har lezakete kirol ofizial gisa\nJokoak kirola ote? Bideojokoak kirol olinpiko ote? Halako galderei bueltak ematen dihardute 2014ko Parisko Olinpiar Jokoak antolatzeaz arduratuko den komitea.\nTony Estanguet lehendakarikideak azaldu duenez, ezin dute ideia hori albo batera utzi: “Ezin dugu esan hau ez dela guretzat, benetan aintzat hartu behar dugu, gaur egungo jende gaztea eKiroletan interesatuta dagoelako. Hortaz, haiekin elkartu behar dugu, gauzak birpentsatu eta aurrerantzean batuko gaituzten zubiak eraiki”.\nOrain arte, gamerrak Olinpiar Jokoetan bildu izan dira (Rio 2016-en, kasu), baina soilik erakustaldiak egiteko eta sekula ez modu ofizialean. Aurrerantzean, baina, baliteke dominak irabazteko aukera izatea.\nPartidak irabazteko estrategia eta iaiotasuna behar direla ukaezina da, baina... kirol olinpiko gisa hartzeko adina?


Irekia Eusko Jaurlaritza - Gobierno Vasco :: Eusko Jaurlaritzak aitorpen instituzionala, soziala eta morala egiten die biktima guztiei, eta etorkizuna printzipio eta balio etiko eta demokratikoen gainean eraikitzen jarraitzearen alde egiten du\nEusko Jaurlaritzak aitorpen instituzionala,…\n2021-10-19ko Gobernu Kontseiluaren Akordio nagusiak\n\nEusko Jaurlaritzak aitorpen instituzionala, soziala eta morala egiten die biktima guztiei, eta etorkizuna printzipio eta balio etiko eta demokratikoen gainean eraikitzen jarraitzearen alde egiten du Iturria: Irekia\n\n2021_10_19_consejo_gobierno_04.jpg Iturria: Irekia\n\n2021_10_19_consejo_gobierno.jpg Iturria: Irekia\n\n2021_10_19_consejo_gobierno_02.jpg Iturria: Irekia\n\n2021_10_19_consejo_gobierno_03.jpg Iturria: Irekia\n\n2021_10_19_consejo_gobierno_05.jpg Iturria: Irekia\nEusko Jaurlaritzak hiru proposamen hauek bidali dizkio Nadia Calviñori: mugikortasun berria, trantsizio digitala eta osasun-terapia aurreratuak\nEusko Jaurlaritzako bozeramaile Bingen Zupiriak ETAren amaieraren hamargarren urteurrenaren harira egindako adierazpen instituzionala irakurri du. Urteurren honetan, Eusko Jaurlaritzak hiru gogoeta adierazi ditu:\nLehenengoa, atzera begira egindako gogoeta. “ETAren jarduera terrorista guztiz zentzugabea izan zen, eta modurik irmoenean gaitzesten eta salatzen dugu behin berriro. Berrogei urtez iraun zuen indarkeriazko jarduna ezagutu dugun eskubide eta askatasunen urraketarik larriena izan zen“, esan du Zupiriak. “Zentzugabekeria” horren emaitza dira ETAk utzi zituen 854 hildakoak eta zauritutako, bahitutako, mehatxatutako, eta estortsionatutako milaka pertsonak.\nBigarren gogoeta, 2011ko urriaren 20tik igaro diren hamar urteen ingurukoa da. Baikorra da, bozeramailearen arabera, hamar urte hauei buruz egiten duten gogoeta; indarkeriaren trabak gainetik kendu ondoren, pausu sendo eta erabakiorrak eman baitira gizarte bezala norabide onean. Zentzu honetan, adierazi du biktimen aitortza dela lehen pausua, biktima guztiena, bai ETAren biktimena eta bai eskubideen urraketa guztien biktima izan diren guztiena. “Biktimek aitorpena behar dute: Legezkoa, erakundeena, gizartearena eta morala”, esan du. Bestetik, Zupiria sailburuak etorkizunaren oinarri memoriak izan behar duela nabarmendu du. “Gizarte bezala konfiantza berreskuratu dugu geure gaitasunetan eta hori ere aurrerapen esanguratsua da”, gaineratu du.\nEta hirugarren gogoeta etorkizunari buruzkoa da. Itxaropenez eta konpromisoz betetako gogoeta, bozeramailearen hitzetan. “Etorkizuna guztion artean eraiki beharko dugu, eta zutabe sendoak beharko ditu, printzipio eta balio etiko eta demokratikoetan oinarriturik. Pertsonaren duintasuna, giza eskubideen errespetua eta berme eraginkorra, indarkeriarik eza, errespetua, elkarrizketa, aniztasuna eta pluralitatea denok aitortzen ditugun printzipioak dira. Bat gatoz denok bizikidetza indartzeko eta hobetzeko printzipioak direla, eta bizikidetza da bidea. Denon arteko bizikidetza, guztiontzakoa. Inor atzean utzi gabe“, amaitu du.\nEkonomiaren Garapen, Jasangarritasun eta Ingurumeneko sailburuak Eusko Jaurlaritzak Nadia Calviño lehen presidenteordeak egindako eskaerari erantzuteko bidaliko dituen hiru proiektu estrategikoak aurkeztu ditu. Proiektu horietan, jarduera ekonomikoa eraldatzen eta bultzatzen duten Euskal Autonomia Erkidegoko ekimenak identifikatzen dira.\n“Basque Mobility”, “Datuaren ekosistema” eta “Basque Advanced Therapies” herrialde-ikuspegiarekin definitutako proiektuak dira, Euskadi Next programan jasotako proiektuak integratzen dituztenak. Bat datoz Euskadiko espezializazio adimenduneko hiru arloekin eta Espainiako Susperraldi Planarekin. Bestalde, Europak finkatutako epeetan betearaz daitezke eta Euskal Autonomia Erkidegoko ekonomiaren eraldatzaileak izango dira. Arantxa Tapiak azaldu duenez, guztizko inbertsioa 1.854 milioi eurokoa izango da, Europako finantzaketa, Eusko Jaurlaritzaren eta foru-aldundien inbertsio publikoa eta inbertsio pribatua batuta. Zenbateko horretatik % 35 Europako funtsetatik etor daitekeela gaineratu du, I+Gko osagai handia baitu.\nAukeratutako proiektuak hauek izan badira ere, Tapia sailburuak Euskadi Next programan biltzen diren gainerako proiektuek Europako baliabideak lortzeko aukera izango dutela azpimarratu du, orain arte bezala, Espainiako Gobernuak gaitutako bideetatik: PERTE proiektuak eta laguntzen eta deialdien programak.\nzupiria_eta_amaiera_adieraz... behera kargatu (4 MB)\ntapia_inbertsioa_eu.mp3 behera kargatu (600 KB)\ntapia_3_proiektuak_eu.mp3 behera kargatu (2 MB)\ntapia_next_proposamenak_eu.mp3 behera kargatu (2 MB)\nzupiria_osasun_neurriak_eu.mp3 behera kargatu (1 MB)\nzupiria_biktimak_etorkizune... behera kargatu (1 MB)\ntapia_3_proiektuak_eu.mp4 200 MB\ntapia_inbertsioa_eu.mp4 40 MB\ntapia_next_proposamenak_eu.mp4 200 MB\nzupiria_biktimak_etorkizune... 90 MB\nzupiria_eta_amaiera_adieraz... 300 MB\nzupiria_osasun_neurriak_eu.mp4 80 MB\n2021_10_19_consejo_gobierno... 4 MB (jpg)\n2021_10_19_consejo_gobierno... 3 MB (jpg)\n2021_10_19_consejo_gobierno... 2 MB (jpg)\nCG_19_de_octubre.pdf 300 KB (application/pdf)


Auto-aseguruetako estaldurarik erabiliena - Blog de actualidad\n2017, 20 iraila\nAlejandro, Silvia eta Marc-ek ez dute elkar ezagutzen. Ez dira hiri berean bizi, ezta elkarrengandik hurbil ere. Kilometroetako distantzia daukate elkarren artean. Bakoitzak bere autoa dauka, eta nahitaezkoa denez eta erantzukizunez jokatzen dutenez, aseguratuta daukate. Ez dute aseguru-etxe bera partekatzen, eta ez dute zenbateko bera ordaintzen auto-aseguruagatik. Baina gaur hirurek batera zerbait irabaziko dute.\nAlejandrok ez du oso hasi eguna. Gaur hain justu inoiz baino gehiago behar zuen autoa, eta ez zaio abiarazi. Bateria izango da… Bai, bai, hobe hala bada eta ez matxura larriago bat, pentsatzen du.\nSilvia, aldiz, Gaztelako errepide batetik bidaiatzen ari da. Asteburua herrian igarotzea eta aitona-amonak bisitatzea erabaki du. Oraindik beste bi orduz gidatzea falta zaio, baina adierazle gorri bat piztu zaio aginte-panelean. Hurrengo zerbitzugunean geldiaraztera behartzen du adierazleak jakinarazitako matxurak.\nMarc-i gasolina-tanga ia amaierara arte agortzea gustatzen zaio. Gaur gehiegi agortu du, eta azkenean erregairik gabe gelditu da hurrengo gasolina-zerbitzugunera iritsi baino lehen. Zorionez, ez da zirkulazio handiko errepide bat, eta autoa leku seguru batean gelditzea lortu du.\nMarc, Silvia eta Alejandrorenak bezalako egoerak normalean aseguru-etxera dei bat eginez eta garabiaren errepideko laguntzarekin amaitzen dira, matxura leku horretan bertan konpontzeko nahiz autoa tailerrera eramateko.\nEstaldura nagusia errepidean\nBerez hainbat modalitate baditu ere, errepideko laguntza da aseguru-autoetako estaldura nagusia: aseguratzaileek urtean ia 4 milioi aldiz ematen dute Errepideko Laguntza, eta, beraz, estaldura horixe da aseguratuek gehien erabiltzen dutena, UNESPAk argitaratutako “2016ko Seguru Gaude Txostena”ren arabera.\nBidaia-laguntzako estalduraren bilakaera % 5,5 gehitu da 2015ean aurreko urtearekiko; hau da, ezbeharren gehikuntza baino gehiago, hura % 1,6 hazi baitzen. Datu bitxi bat: bidaiako laguntzaren estaldura daukaten aseguratuen kopurua % 1,8 jaitsi da, estaldura horren erabilera gero eta handiagoa izan arren.\nMotoek eta ziklomotorrek gehiago eskatzen dute errepideko laguntzaren zerbitzua.\nOndorioa: Errepideko Laguntza oso babes komenigarria da, eta gure aseguruan eduki beharra daukagu, ez badugu nahi gure ibilgailua etxetik 600 km-ra utzi matxura batengatik. Eta etxetik gertu ere ez. Ez da berdin estaldura horrek etxetik irteten zaren unetik estaltzea edo 25 km-tik aurrera estaltzea. Horregatik, Lagun Aroren auto-aseguruek 0. km-tik hasita daukate bidaiako laguntza modalitate guztietan, bai hirugarrenenetan, bai arrisku orokoetan.\nBeste ohiko ezbehar batzuk\n29 milioi ibilgailu aseguratuko automobil-parke batekin, garabiari deitzea da gidariek izaten duten arazorik ohikoena, baina ez bakarra, noski. Azterketa honetan adierazten denez, aseguruen munduak urtean ia 11 milioi arazo konpontzen dizkie bezeroei.\nBigarren ezbehar ohikoena Norberaren kalteak izenekoa da, ia 2 milioi eta erdi ezbehar estaltzen baitira. Atzean ditu erantzukizun zibila kalte materialekin (1,9 milioirekin) eta beiren estaldura 1,3 milioi baino zertxobait gehiagorekin.\n2015ean, urte osoan 222.349 aldiz esku hartu zuen auto-aseguruek emandako defentsa juridikoak. Izan ere, legezko beste gai batzuez arduratzeaz gainera, isunengatik errekurtsoak jartzen dituzte talde juridikoek.\nAutoen zein estaldura kontratatzen dira gehien?\nKontratatutako estalduren artean gehikuntza handiena izan duena, hain zuzen, Gidabaimena kentzeagatiko sorospena da, % 14 gehitu baita 2015ean. Estaldura bereziki zabalduta dago erabilera profesionala duten ibilgailuen artean, hau da, batez ere kamioiak, furgonetak eta scooter-ak dituzten banatzaileen artean.\nIbilgailu gehienetan gehien kontratatzen diren estaldurak defentsa juridikoa eta kalteen erreklamazioa dira.\nAseguratuen % 75ek ulertzen du estaldura batzuk oso komenigarriak direla, beirak haustearen aurkako babesa, esate baterako. Askotan, gerta daiteke harri txiki batek salto egitea kristalaren gainera eta kristala pitzatuta uztea. Hain zuzen ere, era horretako 1,9 milioi ezbehar konpontzen dituzte aseguru-etxeek urtean.\nZorionez, Alejandro, Silvia eta Marc lagunek 0. km-tik hasitako errepideko laguntza duen asegurua zeukaten kontratatuta, eta aseguruak berehala lagundu zien. Desplazamendu txikietan nahiz bidaia luzeetan, gogoan izan aseguruok hor gaudela gure bezeroei laguntzeko.\nTags: auto-asegurua, Automobila, estaldurak, seguru gaude, txostena


Garai hartako beste ikastetxeetan ez-ohikoa zen beste portaera bat, ikastetxetik irtetekoa zen. Edozein egunetan Ikastolako umeak binaka-binaka lerrokatu eta mendirantz edo beste edonorantz joan ohi ziren isildu gabeko euskarazko kantu-soinuan. Hori ikusi gabekoa zen ordura arte. Beraz, herrian kantutik elikatzen zen talde bezala ere ikusten zen Ikastolako haurreria. Hala bada, ikasgelaz kanpo suertatu zen lehen ospakizun garrantzitsua, Lehenengo Jaunartzekoa izan zen. 1968an izan zen hori...\nZailtasun eta ezintasunak gorabehera, matrikulak urtetik urtera hazteak ematen zuen poza zegoen bitarteko, baina horrek aldi berean, ikasleei erantzun jatorra eta era egokian eman beharra zekarren. Bestalde, ordea, herrian zehar zabaltzen ziren berri maxiatzaile “interesaturik” ere ez zen falta, alegia, umeek eguna jolasean eta kantuan pasatzen zutela eta ez zirela behar bezala eskolatzen. Beste ikastetxeetakoek “aritmetikako lau erregela” famatuak bazekizkiten adinean, Ikastolakoek batuketak egiten ere ozta-ozta zekitela alegia...


Merkeagoa da GaroÃ±a zabaltzea ixtea baino\n2019ko ekainaren 20a, osteguna | Ordua Euskal Herrian 13:31:20\nGaroÃ±ako zentral nuklearra.ABC\nNola itxi Txernobyl? Nola itxi Fukushima? Bi zentral nuklear horiek istripuak jasan ondoren “bizirik” jarraitzen dute, eta inork ez du ixtea planteatzen. Lehena estali eta berrestali egin dute, eta hurrengo belaunaldiek egin dezaketen aurrerapen teknologikoen esku utzi dute soluzioa; bigarrena erradioaktibitatea isuri eta isuri ari den bitartean zientzialariek, nahiz eta hasieran eraisteaz hitz egin zuten, gero eta garbiago dute estaltzera eta behar den aldi orotan berrestaltzera jo beharko dutela.\nZentralen guneak aktibatzeko moduak ezagunak ditugu, baina desaktibatzeko bideak ez. Esan dezakegu zentralak aktibatu ondoren bizitza ia infinitua ematen diegula.\nGaroña ez da salbuespena. Zentrala gelditu zuten, baina ez itzali; ez baitakite nola. Azken bi urteotan Garoñaren inguruan gertatzen ari direnak gero eta garbiago azaltzen du ezintasun teknikoa. Europak agindutako segurtasun neurriak ezarriz gero zentralak errentagarri izateari utziko lioke; Nuclenorrek, zentralaren jabeak, badaki ireki ondoren gutxienez hamar urtez funtzionatu beharko lukeela segurtasunean egin beharreko inbertsioa amortizatzeko. Badaki, halaber, zentrala geldituz gero itxiera kostuari ez ezik arazo ekosozial handiei aurre egin beharko liekeela. Badirudi Espainiako Gobernuak ere arazoa ulertu duela, eta behingoz konturatu da askoz ere errentagarriago zaiola zentralak sine die irekita mantentzea. Hala, erraz ulertzekoak dira azken asteetan zentral nuklearren bizitzaren luzapenaz izan diren berriak.


Bi gizon atzeman dituzte sexu eraso bat dela eta | Gizartea | Berria\nNoiz sortua: 2019-11-08 00:30:00\nBi gizon atzeman dituzte sexu eraso bat dela eta\nEmakume batek egin du salaketa, Barakaldon: substantzia bat edanarazi eta sexu eraso bat egin ziotela. Udala akusazio izango da auzibidean\nTalde feministek elkarretaratze bat antolatu zuten atzo iluntzean Barakaldon. SINADURA / AGENTZIA Tamaina handiagoan ikusi\nErtzaintzak bi gizonezko atxilotu zituen atzo goizean, sexu eraso bati buruzko salaketaren harira. Eusko Jaurlaritzako Segurtasun Sailak jakinarazi duenez, emakumeak herenegun goizean jarri zuen salaketa, adierazita gizonezko batzuek eraso egin ziotela astelehen gauean, Barakaldoko (Bizkaia) etxebizitza batean. 19 eta 20 urte dituzte atxilotutako gizonek.\nLogelak alokatuta dituen etxebizitza batean gertatu zen erasoa. Emakume hori eta haren bikotekidea bizi dira geletako batean, eta bi atxilotuak bestean. Salaketaren arabera, elkarrekin egon ziren gauean, eta, halako batean, erasotzaileek substantziaren bat bota zuten emakumearen edarira eta haren bikotekidearenera, haiek lo hartzeko. Abagune hori erabili zuten emakumeari eraso egiteko. Ertzaintzak herenegun gauean hasi zuen ikerketa, eta miaketa bat egin zuten etxebizitza horretan, frogak jasotzeko.\nEraso salaketa horren harira, Barakaldoko Udalak akusazio partikular gisa aurkeztea erabaki du, Clara Campoamor elkartearekin batera. Adierazpen instituzional bat ere egin du udalak, eta «nazkagarritzat» jo du erasoa. Mugimendu feministak elkarretaratze bat antolatu zuen atzo arratsaldean, Herriko Plazan.\nArgitan elkarteak ohartarazi du tratu txarrak eta indarkeria matxista emakumeek «gizarteko gune guztietan bizi duten diskriminazioaren» ondorio direla. Adierazi dute Bizkaian zortzi salaketa egiten dituztela egunean, indarkeria matxista fisikoagatik eta psikologikoagatik.\n«Gurea gizonek menderaturiko mundu bat izan da»


Arrizabalagak garaipenagaz hasi du Plazaz Plaza txapelketa - Busturialdeko Hitza : Busturialdeko Hitza\nArrizabalagak garaipenagaz hasi du Plazaz Plaza txapelketa\nArgazkia: Ados Pilota.\nPlazaz-Plaza txapelketaren lehen kanporaketan, Olatz Arrizabalagak eta Ane Mendiburuk 22 eta 19 irabazi zieten Ainhoa Ruiz de Infante eta Olatz Ruiz de Larramendiri atzo arratsaldean [ekainak 13], Otxandion.\n30 gradugaz plaza irekian jokatzea tokatu zitzaien. “Egoera ez zen onena izan, eta baldintza horietan jokatzea denontzat gaitza izan zen. Beroa eta nekea igarri zen”, dio Arrizabalagak.\nAurrelari gernikarrak lehenengoz osatu du bikotea Mendiburugaz, eta alkarregaz ondo moldatu ziren. Ondo alkar hartu zuten.\nLehen tantoetatik, partidu “nahikoa parekatua” izan zen: “Partidu polita izan zen, jendeak gozatzekoa. Laurok partidu ona egin genuen. Hasieran lauroi apur bat kostatu zitzaigun frontoi horretara egokitzea. Barruko frontoietara egokituta gaude, eta plazako frontoiak harrizkoak eta desberdinak dira. Txipa aldatu behar da, eta bai pelota eta bai frontoi desberdin horietara ohitu behar gara”. Hasieran apur bat kostatu arren, lan erdietatik aurrera frontoira egokitu ziren: “Agian gu hobeto ohitu ginen, eta tanto esanguratsuetan euren huts egite txikietan erabaki zen partidua”.\nOlatz Arrizabalaga (pilotaria): “Hurrengo kanporaketetan ere defentsa lan handia egin beharko da, eta uste dut hor ondo ibiliko garela”\nPlazako frontoiari neurria hartzeko lanean, eta tenperatura altuen ondorioz, eta hasieran laurak ere partiduan sartu ezinik ibili ziren. Arrizabalaga eta Mendiburu etenik barik erasoan aritu ziren, eta Ruiz de Infante eta Ruiz de Larramendi horiei eusten defentsan: “Guk asmatu genuen. Denbora guztian goitik mantendu ginen, baina partidu osoan zehar hurbil eduki genituen. Amaieran, eurei partidu on batzuk irten zitzaizkien, eta aldea atera ziguten, baina gero berriro buelta ematea lortu genuen”. Mendiburuk atzean “oso ondo” eutsi zuen eta Arrizabalagak aurrean tantoak asmatuta garaipena poltsikoratu zuten.\nDefentsan oso ondo aritu ziren, eta hori bikotearen indarguneetako bat denez, horri eutsi beharko diete aurrerantzeko partiduetan. Otxandion jokatu zuten moduan jokatuta aldeko emaitza lortu ahalko dutela uste du bertoko aurrelariak: “Atzean Mendiburuk oso ondo eusten du, eta plazako frontoietan indarrak ez dauka hainbesterainoko eraginik, eta hortaz, oso garrantzitsua izaten da atzelariak dena eramatea eta aurrean asmatzea. Defentsa lan handia egin beharko da, eta uste dut hor ondo ibiliko garela. Bikote oso ona egiten dugula uste dut; aurrean ondo amaitzen ditut tantoak eta berak atzean eutsiz gero, uste dut edozein bikoteri gerra asko emateko bikotea garela”.\n“Ikusgaitasuna ematea da txapelketa honen helburua”\nHurrengo kanporaketak. Arrizabalagak eta Mendiburuk Arrieta eta Elizalderen kontra lehiatuko dute hurrengo kanporaketa ekainaren 27an, Irurtzunen. Hirugarren eta azken jardunaldia jokatzera, berriz, Euskal Herritik kanpora joango dira. Uztailaren Agirreren eta G.Aldairen kontra ariko dira Bartzelonan, uztailaren 18an.\n“Guretzat pozgarria da. Plazako frontoietan jokatu ahal izateak posible egiten du Bartzelonako frontoietan ere jokatu ahal izatea. Gu hara joanda, jendeak ikusiko du Euskal Herrian neskak pilotan dabiltzala. Han pilotako kluba dago, eta hango neskak animatzeko ere balio du”, zehaztu du gernikarrak. Izan ere, emakumezko pilotarien lehenenego klub profesionala den Ados Pilotatik sortutako lehendabiziko binakako txapelketa honegaz euren lana eta maila erakusten ari dira, eta belaunaldi berrientzat ereduak erakusteko baliagarria da: “Ikusgaitasuna ematea da txapelketa honen helburua”.\nHain zuzen, Plazaz-Plaza txapelketaren kanporaketetan, profesionalen partiduen aurretik, tokian tokiko klubetako ume eta gaztetxoak ari dira jokatzen. Otxandion Dimako taldekoak aritu ziren.


Sopelako Udala - Sopelako Turismo eta Ingurumen sailek hondakinen aurrean zein den zure jarrera jakin nahi dute\nSopela. Bizkaia. 2020ekoazaroaren24a\nSopela Gurea: Argibideak iraileko Bilkurako emaitz...\n“Bulego Teknikoko arduraduna” hautaketa-prozes...\nSopelako Udalak 86.000 euro inbertitu ditu zailtas...\nZu hemen zaude: Hasiera BERRIAK Iraurkontasuna Sopelako Turismo eta Ingurumen sailek hondakinen aurrean zein den zure jarrera jakin nahi dute\n2020eko azaroaren 13a\nSopelako Udalak janaria eramateko edo etxez etxeko zerbitzua eskaintzen duten establezimenduen zerrenda osatu du\nLiburutegiko laguntzaileen lan-poltsa: onartu eta baztertuen zerrenda\n2020eko azaroaren 12a\nJolastu Uribe Kostan “EGUNEAN BEHIN”\n2020eko azaroaren 11a\nUdalak bihar zabalduko du Sopelako denda, ostalaritza eta zerbitzuei zuzendutako "Aktibate-Sopela" erosketa-bonuen bigarren kanpainara atxikitzeko epea\nBulego Teknikoko arduraduna: behin-behineko kalifikazioa\n2020eko azaroaren 10a\nSopela Gurea: Argibideak iraileko Bilkurako emaitzen zentzuan\n2020eko azaroaren 09a\nSopelako Ariguneak, martxan\nSopelako Turismo eta Ingurumen sailek hondakinen aurrean zein den zure jarrera jakin nahi dute\n3 lote turistiko zozketatzen dituzte: adi Instagramera!\nBa al zenekien 2050ean arrain baino plastiko gehiago egongo dela itsasoan? Orain gainera maskarak eta eskularruak gehitu behar ditugu itsasoan topa daitezkeen hondakinei. Produktu hauek 100 urte baino gehiago behar dituzte guztiz desagertzeko!\nHorren aurrean Turismo eta Ingurumen sailek jakin nahi dute zein den zure jarrera: zer egiten duzu zuk itsasoan eta hondartzan hondakinak murrizteko? Badaukazu ideia bikainen bat? Zelan geldituko zenuke arazo hau?\nZure ideiak saria izan dezake. @sopelaturismo Instagram kontua jarraitu eta bertan aurkituko duzu informazio gehiago. Iraialaren 2an produktu turisitikoekin osatutako 3 lote zozketatuko dituzte.\nZozketaren oinarri guztiak esteka honetan kontsultatu daitezke:


Hegalariak Eguna ospatuko dute Sondikan, zapatuan - Sondika - Aikor.eus\nHegalariak Eguna ospatuko dute Sondikan, zapatuan\nAikor aldizkaria 2022-06-14 13:27\nHegalariak Sondikako areto-futbol taldeak denboraldia biribildu nahi du eta zapatuan, ekainak 18, Hegalariak Eguna egingo du herrian. Klubak 25 urte bete zituen iaz, baina ezin izan zuten behar bezala ospatu eta, azkenean, hurrengo asteburuan egingo dute.\nTaldekideek egitarau oparoa prestatu dute egun osorako, San Joan zelaian, udaletxearen atzean. 10:45ean, Ipar Elai txistu taldeak kalejira egingo du herritik; eta 11:00etan, batetik, Hegalariak klubeko taldeek areto-futbolean jokatuko dute eskolan; eta bestetik, puzgarriak jarriko dira. Bazkaldu baino lehen, 13:30ak aldera, pintxo-potea izango da txosnan eta gero, herri-bazkarian, paella zerbitzatuko da. Han bazkaltzeko, bederatzi euroko sarrerak salgai jarri dira Gorondabeko eta Artabe kiroldegietan, Txamo tabernan eta Sondikako Batzokian.\nEra berean, arrastian, bingoa egingo da, eta ondoren, hiru musika-saio: lehenengoan, 19:00etan, Ekhi Cover Pop taldeak 80ko hamarkadaren musika joko du; bigarrenean, 22:30etik aurrera, Nafi Diaz eta Keniama taldearen kontzertuak izango dira; azkenik, 01:30ean, DJ Munzaren txanda izango da.


Azpeitiak herri-gutuna jaso zueneko 700. urteurreneko ekitaldiak aurkeztu dituzte - Uztarria (Azpeitia)\nAzpeitiak herri-gutuna jaso zueneko 700. urteurreneko ekitaldiak aurkeztu dituzte\nAzpeitia Ezagutzen lehiaketa jarri dute martxan 'Azpeitian zer?'udal aldizkariaren bidez\nAzpeitiko arlo hainbat landuz, zazpi liburuko bilduma aterako dute urtean zehar\nJulian Eizmendi alkatea, Ana Mendizabal zinegotzia, Imanol Elias idazlea, Leire Lazkano hautetsi independentista eta Manuel Unanue EAko zinegotzia larunbatean, udaletxean. (Nerea Uranga) Argazki originala\nAurten 700 urte betetzen dira Azpeitiak herri-gutuna jaso zuela. Urtemuga horren baitan, Udalak hainbat herritarrekin eta eragilerekin batera zenbait ekitaldi antolatu ditu urte osoan zehar . Herri-gutuna herriaren bilakaeran, administrazioan eta antolakuntzari dagokionean garrantzitsua izan dela azaldu du Julian Eizmendi alkateak. "Urtemuga une aproposa da atzera begiratu bat eman eta etorkizunerako hausnarketak egiteko".\nUrteurreneko ekitaldietan ere krisi ekonomikoak bere eragina izango duela azaldu du alkateak. "Krisi garaian gaude, eta hori kontutan hartu du Udalak egitaraua antolatzerako orduan", aitortu du. "Baina duintasunez antolatutako ekitaldiak izango dira, eta duintasunez pasatu dezagula historiako une hau".\nAurtengorako era askotako ekitaldiak antolatu direla azaldu du Ana Mendizabal Azpeitiko Udaleko Euskara eta Kultura zinegotziak: "Lehiaketa, hitzaldiak, erakusketak, jaialdi bereziak, bisita gidatuak eta liburu eta ipuin bildumak, besteak beste". Udalak, dagoeneko herriko etxeetara bidali du ekitaldien berri ematen duen triptikoa. Dena den, aurrerago ekitaldiak banaka eta xehetasunez azalduko dituztela iragarri du.\nLiburu eta ipuin bildumak\nAzpeitiko arlo hainbat landuz, zazpi liburuko bilduma aterako dute urtean zehar. "Herriko ondare artistikoa, genero harremanak... gai ugari lantzen dituzten liburuak dira bilduma osatuko dutenak. Horiek urtean zehar aurkezten joango gara", dio Kultura zinegotziak. Horrez gainera, haurrentzako ipuin bilduma bat ere egingo dutela aurreratu du. "Herriko txikiak ere herriko historia ezagutu dezaten, ipuinak aterako ditugu". Ipuin bildumaren berri, zehatz-mehatz, pare bat hilabete barru emango dutela ere esan du.\nUrtemugako antolatu duten egitaraua prestatzen hainbat herritarrek eta eragilek lagundu dute eta Udalak eskerrak eman dizkie guztiei.\nUrteurrena iragarriko duen logotipoa Ainara Martin Blancok egindakoa da. Hemendik aurrera etxeko hainbat txokotan noiznahi ikusiko ahalko dela azaldu du Mendizabalek: herriko sarreretako karteletan jarriko dute; urtemugako ekitaldiak iragartzeko erabiliko dute; Azpeitian Zer? udal aldizkarian ere jarriko dute; datorren hilean herriko etxeetan banatuko dituzten erosketetarako poltsa berrerabilgarriek izango dute; eta, herriko tabernetan eta elkarteetan logotipoa duten azukre poltsatxoak banatuko dituzte.\nPasatu berri diren San Sebastian jaietan ere urteurrenak presentzia izan duela gogorarazi du Mendizabalek. "Haurren danborradako karrozan gaia irudikatu zen eta arrakasta izan du, jendeari asko gustatu baitzai".\nUrtemugaren inguruan antolatutako ekitaldiek "herriko hainbat arlo jorratzeko" izango direla nabarmendu dute. Baina, horietan herritarrek parte-hartzea nahi dute. "Ekitaldietan herritarrek parte hartzea beharrezkoa da, beraz, horretara animatu nahi ditugu". Urtean zehar joango dira ekitaldiak eta hitzorduak zehaztasunez aurkezten.\nAzpeitia Ezagutzen Lehiaketa\nEgitaraua osatzen duten ekitaldien artean Azpeitia Ezagutzen Lehiaketa aurkeztu zuten atzo zehaztasunez. Lehiaketa, Azpeitian zer? udal aldizkariaren bidez jarri du martxan udalak; urtarrileko zenbakian abiatu dute.\nLehiaketa herriari buruzko galderek osatzen dute. Imanol Elias Odriozola idazle eta historialariarena izan da lehiaketa antolatzearen ardura. Baina ekimena aspaldiko kontua dela nabarmendu du Eliasek : "Lehiaketaren ideia zaharra da, orain dela urte batzuk, 1984an hain zuzen ere, antzeko zerbait egin zuten. Orduan ere Azpeitian zer? aldizkariaren bitartez egin zuten lehiaketa. Oraingoa. beraz, ordukoaren jarraipena da".\nAzpeitia Ezagutzen lehiaketak bi maila ditu: bata, gazteena, 14 urte bitartekoena, eta bestea, helduena. Udal aldizkariaren bidez maiatzeko zenbakira arte galdetegiak argitaratuko dira. Maila bakoitzeko lehiaketa ehun galderek osatuko dute. Galdera gehien erantzuten dutenentzako izango dira sariak. Berdinketa egongo balitz, zozketa bidez erabakiko lituzkete saridunak. Maila bakoitzean hiruna sari banatuko dituzte. Helduen mailan, lehenengo bi sariak landetxe batean bi lagunentzako asteburu-pasak izango dira, eta hirugarren saria bi lagunentzako Larrañaga jatetxean afaria. Gazteen mailan, lehen saria ordenagailu eramangarria da; bigarrena, informatikako denda batean gastatzeko erosketa txartela; eta, hirugarrena, kirol-denda batean gastatzeko erosketa txartela.\nLehian, historia ezagutuz\nLehiaketaren helburua herriko historia ezagutzea dela azaldu du Imanol Eliasek. "Lehiaketak irakurtzera eta erantzuna bilatzera bultzatzen du, eta horretarako lan bat egin behar da. Horrela, gauza bat bilatzen duten bitartean beste batez jabetuko dira. Bila dabiltzan bitartean herriko historia jorratuko dute". Haurrekin ere "gauza polita" egin daitekeela uste du historialariak, "haurrak lehiaketa egiteko mugitzen badira, datuak-eta bilatzen laguntzeko gurasoak mugiaraziko dituzte".\nUdal aldizkariko lehiaketako galdeketari kopiak atera daitezkeela azaldu dute, "etxean bat baino gehiagok parte hartu nahi badu lehiaketan galdetegiari kopiak atera diezazkioke interesa duenak".\nEkainean galdetegiak zenbatu eta uztailean banatuko dituzte sariak. Galdetegiak beteta uzteko bi kutxa jarri dituzte: bat igerilekuan eta bestea liburutegian. "Udaletxean, Kultura saileko bulegoan ere jasoko ditugu betetako galdetegiak", esan dute.\nLaster, bi hitzaldi\nAurki egitekoak dituzten bi hitzaldiren berri ere eman dute udaleko arduradunek, 700. urteurreneko ekitaldien aurkezpenean. Otsailaren 1ean da egingo dute lehenengoa, eta historiaurreari buruzkoa izango da. Bigarrena, otsailaren 3an izango da, eta orduan Erdi Aroko kontuak izango dituzte hizketarako gaiak.\nJamer | 2010-01-25 : 12:01\nAzpeitiari buruzko artikulua dago gaztelerazko wikipedian: http://es.wikipedia.org/wiki/Azpeitia Bertan azaltzen da nolatan Antxieta etxea mudejar estiloko den edo herriaren fundazio gutuna gaztelako Fernando IV.rrenak eman zuela.


Śniadanie Daje Moc by brandsupportpl 538 views\nLaboratorio by Hasselitah Quispe 94 views\n20131109 DevLOVE AdventCalendar 201... by chachaki chachaki 560 views\nпрезентация дистанционного урокаапп... by elenatusheva 432 views\nGrowing an Open City - Jarmo Eskelinen by gerttusimm 528 views\nTi nicole gema_karolina_diapo9 by Karito G A de Bdp 169 views\n20131109 DevLOVE AdventCalendar 2013 Lightning Talks\nпрезентация дистанционного урокааппликация из салфеток\nGrowing an Open City - Jarmo Eskelinen\nAntonino carlos grijal\n1. Nicolas Poussin Paris inguruko herrixka batean jaio zen, 1594 urtean. Familia pobre batekoa zen, ez zuen pinturari buruzko batere zaletasunik izan. Quentin Varin margolaria bere herrira joan zen harte. Margolaritzari lotzeko erabakia harturik,Parisa jo zuen, maisu bila. Pobre eta ezjakin ez zuen irakasle egokirik aurkitu eta etxera itzuli zen.\n2. BERE BIZITZA…. Egonaldi hartan, ordea, Italiako Bigarren Berpizkundeko margolaritza ezagutu zuen, Orduz geroztik Erromara joatea izan zuen helburu nagusia. Garai hartan artearen ardatza zen eta. Joan eta Giambattista Marino izan zuen laguntzaile. Philippe de Champaigne flandestar pintorearekin lan egin zuen 1621. urtean Luxenburgoko jauregian.Erroman artearen munduko jende eraginkorrena ezagutu zuen, besteren artean Cassiano dal pozzo eta Barberini kardinalaren idazkaria.\n3. SALOMONEN EPAIKETA Kuadro hau ikusten duzuen bezala Nicolas Poussin marraztu zuen 1649. urtean. Oleo lienzo gainean marraztua dago eta 100x150 cm neurtzen ditu. Kuadro hau gaur egun louvre museoan, Paris, aurki dezakegu. Marrazki honen tituloa salomonen epaiketa da eta bibliako pasarte bat da, salomon esdian dagoen pertsonaia da eta aunkeratu beharra dauka ze amari eman beharko zion umea, biak esanten dutelakoz bere amak direla. Orduan salomon umea bi zatitan banatzeko eskatu du eta horietako bat baietz hori egiteko esaten dio eta bestea bere aurrean jartzen da umea ez hiltzeko. Salomon ikusten du orduan bere umearen benetako ama aurrean jartzen de na da eta berari ematen dio semea.\n4. OBRAK - Lehenengo hau “Salomonen epaiketa” da - Eta bigarrena “Eco y norciso”.\n5. Beste obrak…………. “LA INSPIRACIÓN DEL POETA” “LA MASACRE DE LOS INOCENTES”\n6. GEHIEN GUSTATU ZAIDANA Gehien gustatu zaidana izan da Salomonen epaiketa, gehien dakidan obra delako. Pertsonalki, beste mendeko obra bat denez, ez da gaur egundo estiloa eta generalki ez zaizkit gustatzen bere obrak.


Niko Etxart - Iratxe Aguilera - Doinu zaharrak, doinu berriak - Ahomentan - Berria.eus\n(Altzürükü, Zuberoa, 1953)\nEuskaraz abestutako rockaren aitzindaria da Niko Etxart. Sortu eta bi urtera joan zen Parisera bizitzera, eta han entzun eta ikasitako rock doinuak Euskal Herrira ekarri zituen 1970eko hamarkadan. Bakarlari gisa nahiz taldean aritu izan da, eta, oztopoak oztopo, arrakasta handia lortu du bere ibilbidean. Herri musika ere landu du, hala Zuberoako kantu tradizionalak ezagutaraziz nola pastoraletarako konposatuz.\nMusika urbanoaren aurreiritzi eta klixeak apurtzeko asmoz ekin zion bere ibilbideari Iratxe Aguilerak iragan urtean, eta reggaetonak euskal eszenan zuen hutsunea baliatu zuen horretarako. Kai Nakai izen artistikotzat hartuta, iazko azaroan argitaratu zuen Baimenik gabe bere lehen diskoa, Durangoko Azokaren Sormen Bekari esker. Kultura urbanoa da bere musika proposamenaren oinarria, euskaraz, eta ahaldunduta.